TT 2020:44 - Työtuomioistuin\nEtusivu » Ratkaisut » TT 2020:44\nDiaarinumero: R 8/19\nKysymys siitä, tuliko kanteessa mainittujen työntekijöiden työsuhteissa soveltaa lentoliikenteen palveluja koskevaa työehtosopimusta vai työehtosopimuspöytäkirjassa sovittuja siirtymäkauden ehtoja. Ään.\nSuullinen valmistelu 19.11.2019\nPalvelualojen työnantajat PALTA ry:n ja Ilmailualan Unioni IAU ry:n välillä\najalla 16.11.2017–15.1.2021 (15.1.2020) voimassa oleva lentoliikenteen palveluja koskeva työehtosopimus sisältää muun ohella seuraavat määräykset.\n1. Tällä sopimuksella määrätään\n- säännöllistä reittiliikennettä harjoittavien,\n- raskasta tilauslentoliikennettä harjoittavien,\n- tai edellä mainituille teknisiä tai maapalveluja suorittavien\ntyönantajien palveluksessa olevien työntekijöiden työehdot, jos he toimivat tämän sopimuksen palkkaryhmittelyn mukaisissa tai niihin rinnastettavissa töissä.\n8 luku Palkkausjärjestelmä\n72 § Palkkaryhmät ja perustaulukkopalkat maapalveluja tuottavissa yrityksissä\nPerustaulukkopalkat maapalveluja tuottavissa yrityksissä 1.2.2018–31.1.2019\nPalkkaryhmä 4...65–74 pistettä......1 910,31 e\nPalkkaryhmä 5...75–84 pistettä......2 014,31 e\nPalkkaryhmä 6...85–94 pistettä...….2 125,31 e\nPalkkaryhmä 7...95–104 pistettä.....2 252,31 e\nPalkkaryhmä 8...105–114 pistettä...2 382,31 e\nPalkkaryhmä 9........................…….2 520,31 e\n1. § Palkkaryhmittely, arvioidut työt\nnro työ työnantaja osasto tai alue\n92...…...aulakuormaaja...………..Swissport Finland Oy......matkatavaran käsittely\n24.……….asematason valvoja....Northport Oy\n115...…..catering-varastoesimies..Finnair Catering Oy.....keittiö\n80...…...dieettikeittäjä...………...Finnair Catering Oy\n67...…...erikoiskuormaaja...…...Finnair Catering Oy...…….kuormaus\n44......…kokki.........….........…...Finnair Catering Oy........keittiö\n103...….kylmäkkö......…......…...Finnair Catering Oy......…keittiö\n129.... ..LB.....................………..SAS Ground Services Finland Oy\n73...…..lähettäjä...…......………..Finnair Catering Oy...…...lähettämö\n3...…….lentokoneverhoilija\t.....Finnair Oyj...……………….….matkustamohuolto\n78 rev...maakuljetusvalvoja.....Northport Oy............…...maakuljetukset\n106...… matkatavaraliikenteen valvoja...Northport Oy.....matkatavaran käsittely\n89 rev…matkustajapalveluvirkailija..Northport Oy...……...lounget\n35...….. matkustajaselvitysvirkailija..Northport Oy\n1...……. rahtikirjuri.........…...…..Finnair Cargo Oy\n87....... rahtivirkailija......………..Finnair Cargo Oy......…….lennon suunnittelu\n17 rev...ramp-mies...……………...Northport Oy...……………...kuormaus\n126..... sorting/loading............SAS Ground Services Finland Oy..matkatavarankäsittely\n100..... varastotyöntekijä...…….Finnair Oyj..................…keskeytymätön 3-vuoro\n128......………..aircraft servicing…...…SAS Ground Services Finland Oy\n119...…........….asentaja...…………….Finnair Oyj\t......…...lentokonehuolto\n124......………..gate service agent…...Finnair Ground Customer Services..asiakaspalvelu\n2 rev.........…….erikoisajoneuvon kuljettaja..Finnair Oyj.....siirto ja hinaus\n4..................….järjestelymies...............Suomen Transval Oy...rahti\n130...………….jäänpoistaja............…..AntiDe Icing ADI Oy..vertailtu nroon 119\n15....................kuormausesimies...…...Northport Oy...…...kuvattu OUL\n20...............….laitosmies......…......…...Finnair Catering Oy...kunnossapito\n36...............….lentokoneasentaja...…..Finnair Oyj...……..\tmatkustamohuolto\n94, 95, 102......liikennevirkailija......…..Northport Oy.........kuvattu OUL ja KUO\n28...............….maakalustoasentaja.....ABB Oy maakalustokorj. hinattava kalusto\n8...............…...rahdinetsintävirkailija...Finnair Cargo Oy\n56............……rahtiesimies...………….Finnair Cargo Oy\n70...............…rahtimies...….........…….Suomen Transval Oy\n86..................rahtivirkailija.........……..Finnair Cargo Oy.....asp. ja backoffice FTCO\n13..................rahtivirkailija.........……..Finnair Cargo Oy.....kuvattu OUL\nRTG Ground Handling Oy:n ja Ilmailualan Unioni IAU ry:n välillä on allekirjoitettu 2.12.2010 lentoliikenteen palveluja koskevan työehtosopimuksen valtuutuksella paikallinen sopimus osa-aikatyöntekijöiden työehdoista, joka sisältää muun ohella seuraavat määräykset.\n6. Osa-aikatyöntekijän työehdot määräytyvät Lentoliikenteen palveluja koskevan työehtosopimuksen mukaisesti lukuun ottamatta kuukausipalkkaa, joka suhteutetaan työsopimuksessa sovitun työmäärän mukaisesti.\nIlmailualan Unioni IAU ry:n ja Airpro Oy:n välisen työriidan ratkaisemiseksi ja Ilmailualan Unioni IAU ry:n Airpro Oy:tä koskevien työnseisausten 22.3.2017, 23.3.2017 ja 24.3.2017 peruuttamiseksi valtakunnansovittelija on tehnyt 20.3.2017 sovintoehdotuksen. Hyväksytty sovintoehdotus on työehtosopimuksena voimassa ajalla 20.3.2017–20.3.2020. Siinä on muun ohella seuraavat määräykset.\n1. Tällä sovintoehdotuksella määritellään Airpro Oy:ssä noudatettavat työehdot Ilmailualan Unioni IAU ry:n ja Palvelualojen työnantajat PALTA ry:n välillä 20.3.2017–20.3.2020.\n3.4. Työehtosopimuksen 1 §:ään (soveltamisala) lisätään uusi kappale:\nHelsinki-Vantaan ja Oulun lentoasemalla maapalvelutehtävissä päätoimenaan työskenteleviin noudatetaan Ilmailualan Unioni IAU:n ja Palvelualojen työnantajat Paltan välistä lentoliikenteen palveluja koskevaa työehtosopimusta sellaisena kuin se on kulloinkin voimassa.\n4. Tämän sovintoehdotuksen liitteenä on yksi työehtosopimuspöytäkirja ja kaksi paikallista sopimusta, joita noudatetaan sovintoehdotuksen osana. Työehtosopimuspöytäkirja on niissä tarkoitetun maapalveluhenkilöstön osalta voimassa 31.3.2019 saakka ja paikalliset sopimukset 20.3.2020 saakka tämän sovintoehdotuksen tarkoittaman työehtosopimuksen taikka lentoliikenteen pal-veluja koskevan työehtosopimuksen sopimuskausien katkeamisesta riippumatta sekä siitä riippumatta, työskenteleekö em. henkilöstö Airpro Oy:n tai RTG Oy:n palveluksessa.\n5. Ajalla 20.3.2017–20.3.2020 RTG:n työntekijöihin ei sovelleta Airpro Oy:tä koskevia työehtoja, ellei osapuolten kesken toisin sovita.\nPalvelualojen työnantajat PALTA ry:n ja Ilmailualan Unioni IAU ry:n välillä on laadittu seuraava lentoliikenteen palveluja koskevan työehtosopimuksen työehtosopimuspöytäkirja "Muutokset Airpro Oy:ssä HEL ja OUL", joka on ollut voimassa 1.2.2018 lukien 31.3.2019 saakka. Mainittua työehtosopimuspöytäkirjaa on noudatettu osana valtakunnansovittelijan 20.3.2017 tekemää sovintoehdotusta.\nMuutokset Airpro Oy:ssä HEL ja OUL\nOsapuolet sopivat tällä sopimuksella lentoliikenteen palveluja koskevan työehtosopimuksen ("LEPA-TES") soveltamisalalla Airpro Oy:n maapalvelutehtävissä Helsinki-Vantaan ja Oulun lentoasemilla työskentelevien työntekijöiden osalta, tai jos nämä siirtyvät RTG Oy:n palvelukseen 1.2.2018–31.3.2019 välisellä ajalla, seuraavista poikkeuksista LEPA-TES:siin.\nMahdolliset muutokset LEPA-TES:ssä koskevat myös tämän sopimuksen pii-\trissä olevia työntekijöitä.\n1. Taulukkopalkat ja työn vaativuuden arviointi:\nTyöntekijöiden Airpro Oy:n työehtosopimuksen mukaiset taulukkopalkat ja Airpron työehtosopimuksen mukaiset nykyiset HEKO-osuudet siirretään sellaisenaan 1.2.2018 LEPA-TES:n palkkausjärjestelmän osaksi niin, että työnvaativuuksia ei kuitenkaan arvioida tässä vaiheessa. Työnkuvat arvioidaan sopimuskauden loppuun 31.3.2019 mennessä LEPA:n töiden vaativuuden arviointijärjestelmällä. Jos töiden arviointeja ei saada määräajassa arvioitua, suo-ritetaan arvioinnit liittojen välillä parivertailuna samantyyppisiin sopimusalan töihin. Työntekijöiden palkkoja ei alenneta siirtymäkauden aikana.\nTämä sopimus on voimassa määräajan 31.3.2019 saakka. Sen jälkeen sopimus jatkuu vuoden kerrallaan, ellei sitä ole kummaltakaan puolelta kirjallisesti irti-\tsanottu viimeistään kaksi kuukautta ennen sen päättymistä.\nAirpro Oy:n ja Ilmailualan Unioni IAU ry:n välillä on 20.3.2017 allekirjoitettu Airpro Oy:tä koskeva tasoittuvan työajan sopimus, joka on voimassa ajalla 1.2.2018–20.3.2020. Mainittua paikallista sopimusta noudatetaan osana valtakunnansovittelijan 20.3.2017 tekemää sovintoehdotusta.\nTasoittuvan työajan sopimus / Airpro Oy\nHelsinki-Vantaan ja Oulun lentoasemat\n1.1 Sopimuksella on sovittu lentoliikenteen palveluja koskevan työehtosopimuksen 50 §:n mukaisesti työaikalain 9 §:n tarkoittamasta työaikamuodosta Helsinki-Vantaan ja Oulun lentoasemalla Airpro Oy:ssä.\nAirpro Oy:n ja Ilmailualan Unioni IAU ry:n välillä on 20.3.2017 allekirjoitettu osa-aikatyöntekijöiden työehtoja Helsinki-Vantaalla ja Oulussa koskeva sopimus, joka on voimassa ajalla 1.2.2018–20.3.2020. Mainittua paikallista sopimusta noudatetaan osana valtakunnansovittelijan 20.3.2017 tekemää sovintoehdotusta.\nOsa-aikatyöntekijöiden työehdot Helsinki-Vantaalla ja Oulussa\n6. Osa-aikatyöntekijän työehdot määräytyvät Lentoliikenteen palveluja koske-\tvan työehtosopimuksen mukaisesti lukuun ottamatta kuukausipalkkaa, joka suhteutetaan työsopimuksessa sovitun työmäärän mukaisesti.\nPalvelualojen työnantajat PALTA ry:n sekä Ilmailualan Unioni IAU ry:n, Julkisten ja hyvinvointialojen liitto JHL ry:n ja Palkansaajajärjestö Pardia ry:n välinen Airpro Oy:tä koskeva työehtosopimus ajalle 1.2.2018–20.3.2020 sisältää muun ohella seuraavat määräykset.\nNäitä määräyksiä noudatetaan kaikissa Airpro Oy:n työntekijöiden ja toimi-\thenkilöiden työsuhteissa pois lukien asematasobussinkuljettajat ja matkustamohenkilöstö. Sopimuksen soveltamisalan piiriin kuuluvia työtehtäviä ovat muun muassa lentoliikenteen ja lentoaseman ylläpito- ja palvelutehtävät (esimerkiksi maapalvelutehtävät) sekä näihin liittyvät toimihenkilötehtävät.\nTämän sopimuksen piirissä olevista työntekijöistä tai toimihenkiloista käyte-\ttään jäljempänä yhteisesti nimitystä työntekijä.\nLiite 4 Palkkausjärjestelmä Airpro Oy:ssä\nPalkkausjärjestelmää sovelletaan kaikkiin Airpro Oy:n palveluksessa koko- tai osa-aikaisessa työsuhteessa oleviin työntekijöihin (pl. harjoittelijat).\nTyöntekijöiden palkat määräytyvät tähän sopimukseen erikseen liitettävän palkkaliitteen perusteella. - -\nPalkkaliite Airpro Oy\nRyhmä\tPisteraja\t1.2.2016 lukien\tViitetehtävä/toimenkuva\n3...………….121...……...\t1 771,46...………..Airport Service Officer 1,\n…………………………………......……………Security Officer 2\nTuntityöntekijän palkka 1.2.2016 alkaen\nErikseen kutsuttavia, tuntityötä tekeviä henkilöitä ei ole sijoitettu viitetehtäviin. Erikseen kutsuttavien tuntipalkka määräytyy tehtävän sisällön ja vaativuuden mukaan, mutta tuntipalkkaluokkia on vain 2:\n1) perustehtävässä tuntipalkka on 10,49 e/h 1.2.2016 lukien ja\n2) vaativammassa/kokemusta edellyttävässä tehtävässä 11,63 e/h 1.2.2016 lukien.\nLentoliikenteen palveluja koskevaa työehtosopimusta sovelletaan lentoliikenteelle maapalveluja tuottavissa yrityksissä. RTG Ground Handling Oy (jäljempänä myös RTG) on maapalveluyhtiö, joka on tuottanut maapalveluita Finnair Oy:lle ja sen tytärlentoyhtiöille Suomen maakuntalentoasemilla. RTG on sidottu lentoliikenteen palveluja koskevaan työehtosopimukseen. RTG:n emoyhtiö Airpro Oy tuottaa palveluita lentoasemille ja -liikenteelle 11 Suomen lentoasemalla. Airpro Oy:llä on kolme yrityskohtaista työehtosopimusta, joista yksi on yleinen eli Airpro Oy:n työehtosopimus.\nRTG on toiminut Helsinki-Vantaan lentoasemalla siitä lähtien, kun Airpro Oy:n Helsinki-Vantaan lentoasemalla maapalvelutehtävissä päätoimenaan työskentelevät työntekijät siirtyivät 1.2.2018 liikkeenluovutuksella RTG:lle. RTG on tämän jälkeen palkannut Helsinki-Vantaan lentoasemalle myös uusia työntekijöitä. Mainitun liikkeenluovutuksen jälkeen Airpro Oy:ssä ei ole ollut Helsinki-Vantaan lentoasemalla enää yhtään maapalvelutehtävissä päätoimenaan työskentelevää työntekijää.\nKanteessa mainitut henkilöt on palkattu RTG:n palvelukseen Helsinki-Vantaan lentoaseman maapalvelutoimintoihin liikkeenluovutuksen 1.2.2018 jälkeen. A, B, C, D ja E ovat työskennelleet RTG:n palveluksessa niin sanottuina ramp-miehinä. F, G, H ja I ovat työskennelleet RTG:n palveluksessa lentomatkustajien asiakaspalvelutehtävissä. Heidän työsopimusten mukainen tehtävänimikkeensä on ollut "Airport Service Officer 1" ja heidän työsuhteissaan on tullut noudattaa lentoliikenteen palveluja koskevaa työehtosopimusta. G, H ja I on palkattu osa-aikaiseen työsuhteeseen. F:n työsuhde on alkanut 28.5.2018, G:n 19.3.2018, A:n 23.7.2018, H:n 19.3.2018, I:n 19.3.2018, B:n 5.3.2018, C:n 18.6.2018, D:n 9.7.2018 ja E:n 5.3.2018.\nLentoliikenteen palveluja koskevan työehtosopimuksen mukaisia maapalvelutehtäviä ovat muun muassa lentokoneen lastaus- ja kuormaustehtävät (ramp-mies) sekä lentomatkustajien asiakaspalvelutehtävät (matkustajaselvitysvirkailija ja gate service agent). Lentoliikenteen palveluja koskevan työehtosopimuksen palkkaryhmittelyssä ei ole määritelty tehtävänimikettä "Airport Service Officer 1".\nAsianosaiset ovat erimielisiä siitä, onko mainittujen työntekijöiden palkkojen tullut määräytyä lentoliikenteen palveluja koskevan työehtosopimuksen 8 luvun palkkausjärjestelmän mukaisesti 1.4.2019 edeltävällä ajalla. Kantaja on katsonut, että kanteessa tarkoitettujen työntekijöiden työsuhteissa on tullut noudattaa lentoliikenteen palveluja koskevan työehtosopimuksen 72 §:n ja liitteen 1 palkkaryhmittelyn mukaista perustaulukkopalkkaa työsuhteiden alusta lukien. Vastaajien mukaan työntekijöiden työsuhteissa on tullut noudattaa mainitun työehtosopimuksen työehtosopimuspöytäkirjaan ("Muutokset Airpro Oy:ssä HEL ja OUL") perustuvia siirtymäkauden ehtoja ajalla 1.2.2018–31.3.2019.\n- vahvistaa, että RTG Ground Handling Oy on menetellyt lentoliikenteen palveluja koskevan työehtosopimuksen 8 luvun palkkausjärjestelmän vastaisesti, kun työnantaja ei ole maksanut F:lle, G:lle, A:lle, H:lle, I:lle, B:lle, C:lle, D:lle ja E:lle työehtosopimuksen 72 §:n ja liitteen 1 palkkaryhmittelyn mukaista perustaulukkopalkkaa heidän työsuhteidensa alusta lukien,\n- tuomitsee RTG Ground Handling Oy:n maksamaan hyvityssakkoa työehtosopimuksen tieten rikkomisesta,\n- tuomitsee Palvelualojen työnantajat PALTA ry:n maksamaan hyvityssakkoa valvontavelvollisuuden laiminlyönnistä ja\n- velvoittaa Palvelualojen työnantajat PALTA ry:n ja RTG Ground Handling Oy:n yhteisvastuullisesti korvaamaan Ilmailualan Unioni IAU ry:n oikeudenkäyntikulut 3.750 eurolla korkoineen.\nRTG:n ja kanteen vahvistusvaatimuksessa mainittujen työntekijöiden välillä solmittujen työsopimusten mukaan kysymyksessä olevien työntekijöiden työsuhteissa on tullut noudattaa lentoliikenteen palveluja koskevaa työehtosopimusta. Siten näiden työntekijöiden työsopimusten perusteella myös heidän palkkauksensa määräytyy mainitun työehtosopimuksen palkkamääräysten mukaisesti.\nRTG on tehnyt työntekijöiden kanssa työsopimukset, jotka ovat ristiriidassa noudatettavan työehtosopimuksen työtehtävää ja palkkausta ja osittain työaikaa koskevien määräysten kanssa. Lentoliikenteen palveluja koskevan työehtosopimuksen palkkaryhmittelyssä ei ole määritelty tehtävänimikettä 'Airport Service Officer 1', joka on kirjattu jokaisen kysymyksessä olevan työntekijän työsopimukseen.\nTyösopimuksissa sovitut kuukausipalkat eivät vastaa työehtosopimuksessa määrättyjä perustaulukkopalkkoja. Työsopimuksissa sovittu kuukausipalkka 1.811,46 euroa alittaa työehtosopimuksen 72 §:n mukaisen alimman perustaulukkopalkan. Lisäksi G:n, H:n ja I:n palkka on ilmoitettu tuntipalkkana, vaikka työehtosopimuksessa palkka on määritelty ainoastaan kuukausipalkkana.\nRTG:n ja Ilmailualan Unioni IAU ry:n välillä on vuonna 2010 solmittu työehtosopimuksen valtuutuksella paikallinen sopimus osa-aikatyöntekijöiden työehdoista. Paikallisen sopimuksen 6 kohdan mukaan osa-aikatyöntekijän kuukausipalkka suhteutetaan työsopimuksessa sovitun työmäärän mukaisesti. Yhtiö on toiminut mainitun 6 kohdan ja lentoliikenteen palveluja koskevan työehtosopimuksen 72 §:n vastaisesti myös osa-aikatyöntekijöiden (G, I, H) kohdalla, kun heidän palkkansa on määritelty tuntipalkkana eikä työsopimuksissa viitatun työehtosopimuksen perustaulukkopalkasta suhteutettuna kuukausipalkkana.\nValtakunnansovittelijan 20.3.2017 antaman ja osapuolten hyväksymän sovintoehdotuksen kohdalla 4 ei ole tarkoitettu sitä, että siinä mainittua työehtosopimuspöytäkirjaa noudatetaan uusiin, suoraan RTG:hen palkattaviin työntekijöihin. Tätä tulkintaa vahvistaa sovintoehdotuksen kohta 5, jonka mukaan ajalla 20.3.2017 – 20.3.2020 RTG:n työntekijöihin ei sovelleta Airpro Oy:tä koskevia työehtoja, ellei osapuolten kesken toisin sovita.\nSovintoehdotuksen liitteenä olevan työehtosopimuspöytäkirjan johdantotekstillä on sen sanamuodon mukaan tarkoitettu sitä, että siirtymäkauden ehtoja noudatetaan sopimuksen tekohetkellä Airpro Oy:n palveluksessa oleviin työntekijöihin (ns. vanhat työntekijät) myös, jos nämä siirtyvät RTG:n palvelukseen siirtymäkauden 1.2.2018–31.3.2019 aikana.\nSopimalla siirtymäkauden ehdoista ei ole ollut muuta tarkoitusta kuin vastaajien mainitsema ajan varaaminen työnantajalle valmistautua taloudellisesti Airpro Oy:tä koskevan työehtosopimuksen soveltamisalamuutokseen Helsinki-Vantaan ja Oulun lentoasemilla ja varmistaa, että alun perin Airpro Oy:lle palkattujen maapalvelutyöntekijöiden työehdot eivät muutu kesken siirtymäkauden. Väite työntekijöiden tasapuolisen kohtelun varmistamisesta Helsinki-Vantaan lentoasemalla on suorastaan absurdi, kun samaan aikaan muilla lentoasemilla työnantaja ei näe ongelmaa erisuuruisten palkkojen maksamiselle maapalvelutyössä emoyhtiö Airpro Oy:ssä ja tytäryhtiö RTG Ground Handling Oy:ssä.\nTyöehtosopimuspöytäkirjan sanamuodon mukaan työntekijöiden Airpro Oy:n työehtosopimusten mukaisten taulukkopalkkojen ja HEKO-osuuksien siirtäminen 1.2.2018 lentoliikenteen palveluja koskevan työehtosopimuksen palkkausjärjestelmän osaksi ilman työnvaativuuden arviointia on koskenut nimenomaan Airpro Oy:n maapalvelutehtävissä jo työskennelleitä työntekijöitä.\nTyönkuvien arvioinnin valmistuminen ei ole ollut ehdoton edellytys RTG:hen uusina työntekijöinä palkattujen henkilöiden taulukkopalkkojen määrittelemiseksi. Verrokkina olisi voitu käyttää RTG:n muilla lentoasemilla käytössä ollutta töiden arviointia tai muiden lentoliikenteen palveluja koskevan työehtosopimuksen soveltamisalalla toimivien yritysten työnkuvia. Kanteessa yksilöidyt työntekijät palkattiin kuitenkin maapalvelutyön perustehtäviin (matkustajaselvitysvirkailija ja ramp-mies), jotka ovat samanlaisia lentoasemasta ja yhtiöstä riippumatta.\nVastauksessa mainituilla poikkeuksilla, jotka tehtiin siirtymäajan työajan tasoittumisjärjestelmään ja osa-aikatyön ehtoihin, ei ole vaikutusta työntekijöiden perustaulukkopalkkoihin.\nRTG on tietoisesti toiminut lentoliikenteen palveluja koskevan työehtosopimuksen 72 §:n ja työehtosopimuksen valtuutuksen nojalla solmitun osa-aikatyötä koskevan paikallisen sopimuksen 6 kohdan vastaisesti. Palvelualojen työnantajat PALTA ry on hyväksynyt yhtiön määräysten vastaisen menettelyn siitä tietoisena eikä ole pyrkinyt vaikuttamaan työehtosopimuksen vastaisen käytännön loppumiseen. Tämän vuoksi molemmat on tuomittava maksamaan hyvityssakkoa.\nRTG Ground Handling Oy ja Palvelualojen työnantajat PALTA ry ovat vaatineet, että työtuomioistuin hylkää kanteen ja velvoittaa Ilmailualan Unioni IAU ry:n korvaamaan RTG Ground Handling Oy:n ja Palvelualojen työnantajat PALTA ry:n yhteiset oikeudenkäyntikulut 3.657,50 eurolla korkoineen.\nRTG ei ole maksanut F:lle, G:lle, A:lle, H:lle, I:lle, B:lle, C:lle, D:lle ja E:lle työehtosopimuksen 72 §:n ja sen liitteen 1 palkkaryhmittelyn mukaista perustaulukkopalkkaa kyseisten työntekijöiden työsuhteiden alusta lukien, koska mainittuihin työntekijöihin on tullut noudattaa siirtymäkauden ehtoja. RTG ei siten ole menetellyt lentoliikenteen palveluja koskevan työehtosopimuksen 8 luvun palkkausjärjestelmän vastaisesti.\nAsiassa on riidatonta, että mainittuihin työntekijöihin noudatetaan lentoliikenteen palveluja koskevaa työehtosopimusta. Palvelualojen työnantajat PALTA ry:n ja Ilmailualan Unioni IAU ry:n välillä on kuitenkin 20.3.2017 sovittu, että Airpro Oy:ssä tai sen tytäryhtiö\nRTG:ssä Helsinki-Vantaan lentoasemalla maapalvelutehtävissä työskenteleviin työntekijöihin noudatetaan ajalla 1.2.2018–31.3.2019 lentoliikenteen palveluja koskevan työehtosopimuksen työehtosopimuspöytäkirjaa "Muutokset Airpro Oy:ssä HEL ja OUL" (jäljempänä työehtosopimuspöytäkirja). RTG:n palvelukseen 1.2.2018 jälkeen Helsinki-Vantaan lentoasemalle palkattuihin työntekijöihin on tullut noudattaa työehtosopimuspöytäkirjaa. Kysymyksessä olevat työntekijät kuuluvat edellä todettuun ryhmään. Näin ollen heihin on sovittu noudatettavan työehtosopimuspöytäkirjaa ja sen mukaisia palkkamääräyksiä 1.2.2018 ja 31.3.2019 välisenä aikana.\nKanteen vahvistusvaatimuksessa mainittujen työntekijöiden palkat eivät ole määräytyneet lentoliikenteen palveluja koskevan työehtosopimuksen 8 luvun palkkausjärjestelmän mukaisesti 1.4.2019 edeltävällä ajalla. Työehtosopimuspöytäkirjan mukaan Helsinki-Vantaan lentoasemalla maapalvelutehtävissä työskentelevien työntekijöiden työnkuvat tuli arvioida 31.3.2019 mennessä lentoliikenteen palveluja koskevan työehtosopimuksen mukaisen töiden vaativuuden arviointijärjestelmällä. Työehtosopimuspöytäkirjalla on sovittu, että tämän työn päättymiseen saakka työntekijöihin noudatetaan lentoliikenteen palveluja koskevan työehtosopimuksen palkkausjärjestelmän osana Airpro Oy:n työehtosopimuksen palkkataulukoita ja HEKO-osuuksia. Kanteessa nimettyjen työntekijöiden työnkuvien arviointi lentoliikenteen palveluja koskevan työehtosopimuksen mukaisella töiden vaativuuden arviointijärjestelmällä on tehty vasta maaliskuussa 2019.\nIlmailualan Unioni IAU ry vaati RTG:n emoyhtiö Airpro Oy:ltä alkuvuodesta 2017 työriidan kautta, että kaikki Airpro Oy:n maapalvelutyö Suomessa tulee tehdä lentoliikenteen palveluja koskevalla työehtosopimuksella. Airpro Oy:ssä oli oma työehtosopimus, jonka soveltamisalalla teetettiin myös maapalvelutehtäviä. RTG:llä ei tuolloin ollut Helsinki-Vantaalla lainkaan toimintaa eikä työntekijöitä. Työriita ratkesi 20.3.2017 valtakunnansovittelijan antamalla sovintoehdotuksella. Hyväksytyn sovintoehdotuksen kohdassa 3.4. sovittiin, että Airpro Oy:n työehtosopimuksen soveltamisalaa muutetaan 1.2.2018 lukien siten, että Helsinki-Vantaan ja Oulun lentoasemilla maapalvelutehtävissä päätoimenaan työskenteleviin noudatetaan lentoliikenteen palveluja koskevaa työehtosopimusta. Sovintoehdotuksen osana tehtiin poikkeuksia lentoliikenteen palveluja koskevaan työehtosopimukseen sovintoehdotuksen kohdassa 4 siirtymäkauden ajaksi siitä syystä, että työnantajalla olisi aikaa valmistautua operatiivisesti ja yhtiön taloudellinen kantokyky huomioiden uusien työehtojen soveltamiseen. Käytännössä esimerkiksi työnkuvat muuttuivat ja ne piti ehtiä arvioimaan ja palkat määrittelemään uusia työehtoja vastaaviksi. Tähän tarkoitukseen laadittiin työehtosopimuspöytäkirja. Lisäksi siirtymäajalle sovittiin poikkeuksia työajan tasoittumisjärjestelmään ja osa-aikatyön ehtoihin, joiden piirissä kaikkien työntekijöiden tuli olla siirtymäkauden ajan. Työehtosopimuspöytäkirja oli voimassa 1.2.2018–31.3.2019 ja kaksi muuta pöytäkirjaa ovat voimassa 1.2.2018–20.3.2020.\nSovintoehdotuksen kohdassa 4 todetaan, että lentoliikenteen palveluja koskevaan työehtosopimukseen tehtyä työehtosopimuspöytäkirjaa ja paikallisia sopimuksia noudatetaan siitä riippumatta, työskenteleekö siinä tarkoitettu maapalveluhenkilöstö Airpro Oy:n tai RTG:n palveluksessa. Airpro-konserni halusi sovittelussa varautua siihen, että maapalvelutoiminto Helsinki-Vantaalla voidaan tarvittaessa järjestää kumman tahansa yhtiön toimesta, mutta niin, että siirtymäajalla kaikkiin noudatetaan samoja työehtoja.\nSiirtymäkauden ehdoilla oli tarkoitus turvata tasapuolinen kohtelu Helsinki-Vantaan maapalvelutyöntekijöille ja sopia siitä, että siirtymäkauden ajan 1.2.2018–31.3.2019/20.3.2020 Helsinki-Vantaan lentoasemalla noudatetaan maapalvelutyössä samoja siirtymäkauden ehtoja kaikille siitä riippumatta, ovatko työntekijät emoyhtiö Airpro Oy:n vai tytäryhtiö RTG:n palveluksessa. Kanteessa vaaditaan sitä, että siirtymäkaudella suoraan RTG:n Helsinki-Vantaan lentoasemalle palkatut työntekijät saisivat korkeampaa palkkaa kuin pidempään samaa työtä tehneet työntekijät. Tällaista osapuolilla ei ole ollut tarkoitus sopia.\nEdellä mainittuja siirtymäkauden poikkeuksia tehtiin muun ohella siksi, ettei Helsinki-Vantaan maapalvelutehtäviä Airpro Oy:ssä tai RTG:ssä luonnollisesti ollut arvioitu lentoliikenteen palveluja koskevan työehtosopimuksen mukaisella töiden vaativuuden arviointijärjestelmällä, eikä tehtäväkohtaisia palkkoja näin ollen voitu määritellä. Maapalvelutyön perustehtävät ja niiden teettämistavat eroavat yrityksittäin ja lentoasemittain, eikä Helsinki-Vantaan maapalvelutehtäviä voitu sijoittaa olemassa oleviin tehtävänkuviin.\nKysymyksessä olevien työntekijöiden työsopimusten kuukausipalkka on muodostunut siirtymäajalla 1.2.2018–31.3.2019 Airpro Oy:n työehtosopimuksen palkkaliitteen 4 mukaisesti (Pr 3, Airport Service Officer) lisättynä lentoliikenteen palveluja koskevan työehtosopimuksen 1.2.2018 yleiskorotuksella (40 euroa/kk). Kanteessa nimettyjen tuntipalkkaisten työntekijöiden palkka on muodostunut samalla tavoin suhteutettuna. Koska tälle ryhmälle oli siirtymäkaudella sovittu nimenomaisesti noudatettavan Airpro Oy:n palkkoja, oli johdonmukaista käyttää siirtymäkaudella tämän työehtosopimuksen palkkaliitteen mukaisia nimikkeitä.\nVastaajien kiistämisperustetta tukee myös sovintoehdotuksen osana oleva, Airpro Oy:n Helsinki-Vantaan ja Oulun lentoasemia koskeva sopimus tasoittuvasta työajasta (jäljempänä tasoittuvan työajan sopimus). Tasoittuvan työajan sopimusta noudatetaan kaikkiin RTG:n Helsinki-Vantaan maapalvelutyöntekijöihin siitä riippumatta, ovatko he siirtyneet liikkeen luovutuksella vai tulleet suoraan RTG:n palvelukseen. Kanteessa nimettyihin kuukausipalkkaisiin työntekijöihin on noudatettu mainittua tasoittuvan työajan sopimusta, eikä RTG:n maakuntakentillä noudattamaa tasoittuvan työajan sopimusta. Näissä kahdessa tasoittuvan työajan sopimuksessa on muun muassa eripituinen työvuoroluettelo (kolme viikkoa ja neljä viikkoa). Olisi ollut käytännön työn kannalta täysin mahdotonta, että Airpro Oy:ltä liikkeen luovutuksella RTG:lle siirtyneillä työntekijöillä olisi erilainen tasoittuva työaika kuin Helsinki-Vantaalle suoraan RTG:n palvelukseen tulleilla, minkä vuoksi sovintoehdotuksessa sovittiinkin sen liitteiden koskevan kaikkia maapalvelutehtävissä työskenteleviä siitä riippumatta, onko heidän työnantajansa Airpro Oy vai RTG.\nKysymyksessä oleviin työntekijöihin on sovittu noudatettavan sovintoehdotuksen osa-aikatyöntekijöitä koskevaa pöytäkirjaa, eikä kanteessa viitattua 2.12.2010 allekirjoitettua paikallista sopimusta osa-aikatyöntekijöiden työehdoista.\nKokonaisuutena edellä mainitut periaatteet ja määräykset on käyty sovittelussa läpi, kun työehtosopimuspöytäkirjaa ja paikallisia sopimuksia on neuvoteltu.\nYhtiön ei voida katsoa tietensä rikkoneen työehtosopimuksen määräyksiä eikä perustellusti pitäneen tietää rikkovansa työehtosopimuksen määräyksiä. Työehtosopimuksesta ei ole ollut sellaista vakiintunutta yhteisesti hyväksyttyä tulkintaa tai sitä vastannutta yhtenäistä soveltamiskäytäntöä kuin mitä kanteessa väitetään.\nPalvelualojen työnantajat PALTA ry ei ole laiminlyönyt työehtosopimuslaissa säädettyä valvontavelvollisuuttaan. Valvontavelvollisuus voidaan katsoa laiminlyödyksi vain, jos työehtosopimuksen selvää ja riidatonta määräystä ei olisi sovellettu työehtosopimukseen osallisten yhdistysten yksimielisen kannan mukaisesti.\n1. Kanteessa mainittujen työntekijöiden työsopimukset (9 kpl, yhteensä 18 sivua)\nVastaajien kirjallinen todiste\nl. Pöytäkirja 26.3.2019 Ilmailualan Unioni IAU ry - Palvelualojen työnantajat PALTA ry, Parivertailu RTG / Lentoliikenteen palveluja koskeva työehtosopimus\n1. J, puheenjohtaja, Ilmailualan Unioni IAU ry\n2. K, varapuheenjohtaja, Ilmailualan Unioni IAU ry\nl. L, johtava asiantuntija, Palvelualojen työnantajat PALTA ry\n2. M, toimitusjohtaja, Palvelualojen työnantajat PALTA ry\nAirpro Oy:ssä on ollut oma työehtosopimus, jonka soveltamisalalla on teetetty myös maapalvelutehtäviä. Ilmailualan Unioni IAU ry on alkuvuodesta 2017 vaatinut työriidan kautta, että kaikki Airpro Oy:n maapalvelutyö Suomessa tulee tehdä lentoliikenteen palveluja koskevalla työehtosopimuksella. Työriita on ratkennut 20.3.2017 valtakunnansovittelijan antamalla sovintoehdotuksella. Hyväksytyn sovintoehdotuksen kohdassa 3.4. on sovittu, että Airpro Oy:n työehtosopimuksen soveltamisalaa muutetaan 1.2.2018 lukien siten, että Helsinki-Vantaan ja Oulun lentoasemilla maapalvelutehtävissä päätoimenaan työskenteleviin noudatetaan lentoliikenteen palveluja koskevaa työehtosopimusta.\nSovintoehdotuksen 4. kohdan mukaan sovintoesityksen osana noudatetaan sovintoehdotuksen liitteenä olevaa lentoliikenteen palveluja koskevan työehtosopimuksen työehtosopimuspöytäkirjaa "Muutokset Airpro Oy:ssä HEL ja OUL", Airpro Oy:tä koskevaa tasoittuvan työajan sopimusta ja osa-aikatyöntekijöiden työehtoja Helsinki-Vantaalla ja Oulussa koskevaa sopimusta. Edelleen mainitun 4. kohdan mukaan työehtosopimuspöytäkirja on niissä tarkoitetun maapalveluhenkilöstön osalta voimassa 31.3.2019 saakka ja paikalliset sopimukset 20.3.2020 saakka muun ohella siitä riippumatta, työskenteleekö edellä mainittu henkilöstö Airpro Oy:n tai RTG Oy:n palveluksessa. Edelleen sovintoehdotuksen 5. kohdan mukaan ajalla 20.3.2017–20.3.2020 RTG Oy:n työntekijöihin ei sovelleta Airpro Oy:tä koskevia työehtoja, ellei osapuolten kesken toisin sovita.\nEdellä tarkoitetussa työehtosopimuspöytäkirjassa "Muutokset Airpro Oy:ssä HEL ja OUL" sovittiin seuraavaa.\n"Osapuolet sopivat tällä sopimuksella lentoliikenteen palveluja koskevan työehtosopimuksen ("LEPA-TES") soveltamisalalla Airpro Oy:n maapalvelutehtävissä Helsinki-Vantaan ja Oulun lentoasemilla työskentelevien työntekijöiden osalta, tai jos nämä siirtyvät RTG Oy:n palvelukseen 1.2.2018–31.3.2019 välisellä ajalla, seuraavista poikkeuksista LEPA-TES:siin. --- Työntekijöiden Airpro Oy:n työehtosopimuksen mukaiset taulukkopalkat ja Airpron työehtosopimuksen mukaiset nykyiset HEKO-osuudet siirretään sellaisenaan 1.2.2018 LEPA-TES:n palkkausjärjestelmän osaksi niin, että työn vaativuuksia ei kuitenkaan arvioida tässä vaiheessa. Työnkuvat arvioidaan sopimuskauden loppuun 31.3.2019 mennessä LEPA:n töiden vaativuuden arviointijärjestelmällä. Jos töiden arviointeja ei saada määräajassa arvioitua, suoritetaan arvioinnit liittojen välillä parivertailuna samantyyppisiin sopimusalan töihin. Työntekijöiden palkkoja ei alenneta siirtymäkauden aikana."\nAirpro Oy:n Helsinki-Vantaan lentoasemalla maapalvelutehtävissä päätoimenaan työskentelevät työntekijät ovat 1.2.2018 siirtyneet liikkeenluovutuksella tämän tytäryhtiölle RTG Oy:lle. RTG Oy:llä ei tätä ennen ole ollut Helsinki-Vantaalla toimintaa eikä työntekijöitä. Liikkeenluovutuksen jälkeen Airpro Oy:ssä ei ole ollut Helsinki-Vantaan lentoasemalla enää yhtään maapalvelutehtävissä päätoimenaan työskentelevää työntekijää. Riidatonta on, että siirtyneiden työntekijöiden työsuhteissa on tullut noudattaa työehtosopimuspöytäkirjaan ("Muutokset Airpro Oy:ssä HEL ja OUL") perustuvia siirtymäkauden ehtoja ajalla 1.2.2018–31.3.2019.\nRTG Oy on liikkeenluovutuksen jälkeen palkannut Helsinki-Vantaan lentoasemalle myös uusia työntekijöitä, kuten kanteessa mainitut yhdeksän työntekijää. Riitakysymys koskee sitä, onko heidän palkkansa määräytynyt lentoliikenteen palveluja koskevan työehtosopimuksen 8 luvun palkkausjärjestelmän mukaisesti myös 1.4.2019 edeltävällä ajalla vai onko heidän työsuhteissaan tullut noudattaa mainitun työehtosopimuksen työehtosopimuspöytäkirjaan ("Muutokset Airpro Oy:ssä HEL ja OUL") perustuvia siirtymäkauden ehtoja ajalla 1.2.2018–31.3.2019. Riidatonta on, että kaikkien maapalvelutehtävissä Helsinki-Vantaan lentoasemalla työskentelevien RTG:n työntekijöiden työsuhteissa on noudatettu sovintoehdotuksen liitteenä olevaa Airpro Oy:tä koskevaa tasoittuvan työajan sopimusta.\nTyöehtosopimusneuvotteluita koskeva selvitys\nIlmailualan Unioni IAU ry puheenjohtaja J on kertonut olleensa mukana IAU:n ja Airpron välisen Airpron työntekijöiden työehtoja koskevan työriidan sovintoneuvotteluissa vuonna 2017. Valtakunnansovittelija oli laatinut riitaan sovintoehdotuksen, jonka liitteenä oli työehtosopimuspöytäkirja ja kaksi paikallista sopimusta. Sovintoehdotuksen 4. kohdalla tarkennettiin 3.4. kohtaa. Työehtosopimuspöytäkirjassa määriteltiin, ketä se koski. Sovintoehdotuksen 4. kohdan viimeinen virke, jonka mukaan työehtosopimuspöytäkirja oli voimassa 31.3.2019 saakka siitä riippumatta, työskentelikö henkilöstö Airpro Oy:n tai RTG Oy:n palveluksessa, tarkoitti vain niitä työntekijöitä, joita työehtosopimuspöytäkirja koski. Sovintoehdotuksen 5. kohdan tarkoitus oli todeta se, että työehtosopimuspöytäkirja ei tullut sovellettavaksi RTG:n työntekijöiden työsuhteissa.\nTyöehtosopimuspöytäkirja oli laadittu pienemmässä työryhmässä, jossa J ei ollut ollut mukana. Työryhmässä oli ollut mukana kaksi IAU:n edustajaa, Paltan edustaja ja Airpron edustaja. J oli kuitenkin ollut mukana, kun pöytäkirjaa oli myöhemmin käyty läpi. Pöytäkirjan johdantotekstin mukaisesti pöytäkirja koski Airpron maapalvelutehtävissä Helsinki-Vantaan ja Oulun lentoasemilla työskentelevien työntekijöiden työehtoja myös siinä tapauksessa, että he siirtyisivät RTG:n palvelukseen. Tuohon aikaan Oulun lentoasemalla oli toiminut sekä Airpro että RTG, Helsinki-Vantaalla vain Airpro. Työnantajapuoli oli halunnut painottaa, että myös silloin, jos Airpron maapalvelutyöntekijät siirrettäisiin Oulussa liikkeenluovutuksen kautta RTG:lle, työehtosopimuksen siirtymäsäännöt jäisivät joka tapauksessa heidänkin osaltaan voimaan. Helsinki-Vantaan osalta tällaisesta ei ollut ollut puhetta. Keskustelua ei ollut käyty myöskään siitä, miten meneteltäisiin uusien työntekijöiden osalta.\nSovittelussa työnantajapuoli oli vastustanut sitä, että kaikki Airpron maapalvelutyöntekijät olisivat siirtyneet kerralla lentoliikenteen palveluja koskevan työehtosopimuksen piiriin. IAU puolestaan oli katsonut, ettei samassa yrityksessä ollut mahdollista pysyvästi soveltaa kahta eri työehtosopimusta maapalvelutyöntekijöihin. Sovittelija oli ratkaissut asian siten, että sovintoehdokseen oli lisätty määräys, jonka mukaan perustettaisiin työryhmä selvittämään tasapuolisen kohtelun toteutumista muilla lentokentillä.\nOsa-aikatyötä tekevän työntekijän palkka määräytyi osa-aikatyötä koskevan sopimuksen mukaan siten, että kuukausipalkka suhteutettiin työaikaan. Työsopimuksissa (K1) käytetty tuntipalkka ei vastannut suhteutettua kuukausipalkkaa. Lentoliikenteen palveluja koskevan työehtosopimuksen palkkausjärjestelmässä kuvattiin yksityiskohtaisesti työtehtävien sisältöjä, ja uusien työntekijöiden palkkaryhmä kyettiin määrittelemään vertaamalla heidän työtehtäviään työehtosopimuksessa määriteltyihin. Jos arvio myöhemmin poikkesi varsinaisessa työnarvioinnissa alkuperäisestä määrittelystä, palkkaryhmää muutettiin takautuvasti. Työehtosopimus ei estänyt uusien töiden käyttöönottoa. Alalle tulleet uudet toimijat olivat määritelleet aluksi työnantajalähtöisesti palkkaryhmät vertaamalla työehtosopimuksen mukaisia kuvauksia yrityksessä tehtäviin töihin.\nIlmailualan Unioni IAU ry:n varapuheenjohtaja K on kertonut, että IAU:n ja Airpron työriidassa vuonna 2017 IAU:n tavoitteena oli saada maapalvelutyöntekijät alan yleissitovan työehtosopimuksen piiriin sekä parantaa turvatarkastajien työehtoja. K oli ollut neuvotteluissa mukana alusta loppuun asti. Valtakunnansovittelijan laatiman sovintoehdotuksen liitteenä oleva työehtosopimuspöytäkirja liittyi siihen, että lentoliikenteen palveluja koskevan työehtosopimuksen piiriin siirtyvien Oulun ja Helsinki-Vantaan lentoasemien maapalveluiden työntekijöiden osalta oli sovittu siirtymäajasta, jonka ajan työehdot pysyivät ennallaan. Työehtosopimuspöytäkirjan tekstin oli laatinut työnantajapuolen neuvottelija L. Pöytäkirjan mukaisten siirtymäehtojen oli tarkoitettu koskevan sopimuksentekohetkellä Helsinki-Vantaalla ja Oulussa Airpron palveluksessa olleita maapalvelutyöntekijöitä. Keskustelua siitä, mitä ehtoja mahdollisiin uusiin työntekijöihin noudatettaisiin, ei käyty, eikä se olisi liittynyt tähän asiaan ylipäätään. Mahdollisesta liikkeenluovutuksesta puhuttiin vain Oulun osalta, koska siellä kaksi yhtiötä tekivät rinnakkain samaa työtä. Helsinki-Vantaalla toimi vain Airpro, eikä siltä osin keskustelua mahdollisesta liikkeenluovutuksesta käyty. Työntekijäpuoli hyväksyi ajatuksen siitä, että Airprossa työskennelleillä ja mahdollisesti RTG:lle siirtyvillä työntekijöillä työehdot olisivat huonommat työehtosopimuspöytäkirjan mukaisen siirtymäkauden ajan. K on kertonut osa-aikatyötä koskevan sopimuksen mukaisesta palkasta ja uusien työntekijöiden sijoittamisesta palkkaryhmiin samalla tavoin kuin J.\nPalvelualojen työnantajat PALTA ry:n entinen johtava asiantuntija L on kertonut tulleensa nyt kysymyksessä olevan työriidan loppuvaiheessa, neuvottelujen viimeisen vuorokauden aikana, PALTA ry:n neuvottelijaksi. IAU oli työriidassa vaatinut, että kaikki lentoasemat siirrettäisiin lentoliikenteen palveluja koskevan työehtosopimuksen piiriin. Työnantajapuoli oli tästä kieltäytynyt. Asia ratkaistiin siten, että kahdella suurimmalla kentällä eli Helsinki-Vantaan ja Oulun kentillä alettaisiin soveltamaan mainittua työehtosopimusta. Ratkaisu sisälsi sen, että sovittiin siirtymäajoista, jotta työnantajan kulut eivät työehtosopimuksen vaihtumisen myötä olisi kasvaneet kerralla merkittävästi.\nL oli laatinut sovintoehdotuksen liitteet, eli työehtosopimuspöytäkirjan ja kaksi paikallista sopimusta. Nämä oli käyty läpi pienryhmässä, jossa olivat mukana IAU:n puolelta yhdistyksen varapuheenjohtaja K, suurimman ammattiosaston puheenjohtaja N ja pääluottamusmies O. Työnantajapuolelta olivat mukana L:n lisäksi Airpron henkilöstöjohtaja P ja talousjohtaja Q. Neuvotteluissa sovittiin, että pöytäkirjan piiriin siirtyisivät ne Airpron työntekijät, joiden työtehtävistä yli puolet olivat maapalvelutehtäviä. Kyse oli siirtymäajan säännöistä, joita oli tarkoitus soveltaa koko siirtymäajan. L oli itse ottanut esiin kysymyksen siitä, mitä jos tulee uusia työntekijöitä, mihin K oli todennut, että ei olisi muuta vaihtoehtoa kuin se, että palkat olisivat tässä tapauksessa samat. Airpron silloiset palkat jäädytettiin, ja lentoliikenteen palveluja koskevan työehtosopimuksen mukaisten heko-osuuksien, kokemuslisien ja monitaitoisuuksiin liittyvien etuuksien sovittiin tulevan voimaan asteittain. Oli täysin selvää, että jos siirtymäkauden aikana tuli uusia työntekijöitä, heidän työsuhteissaan sovellettiin samoja työehtoja. Neuvottelujen edetessä osapuolet saavuttivat yhteisymmärryksen myös siitä, että RTG:ssä ja Airprossa sovellettaisiin samoja ehtoja liikkeenluovutustilanteessa. Tämä kirjattiin selvästi sovintoehdotukseen ja pöytäkirjaan. Tässä vaiheessa oli jo neuvoteltu koko muu paketti, eikä enää palattu siihen, oliko tällä vaikutusta jo sovittuihin ehtoihin tai periaatteisiin, kuten siihen, mitä ehtoja RTG:n uusiin työntekijöihin sovellettaisiin. Olennaista oli se, että samoja periaatteita oli tarkoitus soveltaa riippumatta siitä, tehtiinkö työtä RTG:n vai Airpron palveluksessa. Tämä oli myös IAU:n tahtotila.\nTyöehtosopimuspöytäkirjan mukaan työnkuvat tuli arvioida lentoliikenteen mukaisella vaativuuden arviointijärjestelmällä 31.3.2019 mennessä. Lentoliikenteen palveluja koskevan työehtosopimuksen mukainen töiden vaativuuden arviointi oli mutkikas, koska töitä arvioitiin 49 eri kriteerillä. Arviointi saattoi kestää jopa puoli vuotta ja työnkuvaukset saattoivat olla jopa 35-sivuisia. Tämän vuoksi pöytäkirjassa sovittiin, että sopimuskaudella noudatettaisiin Airpron palkkoja, jotta kankeaa vaativuusarviointia ei tarvitsisi siirtymäajalla suorittaa, vaan vasta 31.3.2019 mennessä. Työnantaja oli oikeutettu ottamaan lentoliikenteen palveluja koskevan työehtosopimuksen mukaiset palkat käyttöön vasta, kun vaativuusarviointi oli tehty. Pöytäkirjassa 26.3.2019 (V1), jossa tuo työnkuvien arviointi tehtiin, "siirtyvillä työntekijöillä" tarkoitettiin siihen liiketoimintakokonaisuuteen kuuluvaa työntekijäryhmää, joka oli neuvotteluissa määritelty, eli sellaisia työntekijöitä, joiden työtehtävistä yli puolet olivat maapalvelutehtäviä, ja heidän lisäkseen niitä, jotka olivat tulleet maapalvelutehtäviin uusina työntekijöinä. Työn arvioinneista olivat neuvotelleet IAU:n puheenjohtaja J ja L, ja neuvottelut olivat kestäneet noin kaksi kuukautta.\nRTG:n työntekijöiden työnkuvia ei ollut lentoliikenteen palveluja koskevan työehtosopimuksen mukaisesti arvioitu Helsinki-Vantaan osalta ennen 31.3.2019, koska yhtiöllä ei ollut ollut siellä toimintaa. Työt ja työnkuvat olivat eri kentillä erilaisia johtuen liikennemääristä ja esimerkiksi kentillä käytettävien ajoneuvojen eroavuuksista. Maakuntakentillä käytettiin keskiarvoon perustuvaa arviointia, joka ei ollut käytössä Helsinki-Vantaalla. Työnantaja saattoi ottaa palkkaluokan käyttöön jo ennen arvioinnin suorittamista, mutta menettely oli harvinainen.\nL:n mukaan tarkoitus oli, että sovintoehdotuksen liitteenä olevissa työehtosopimuspöytäkirjassa ja kahdessa paikallisessa sopimuksessa oli sama henkilöllinen soveltamisala. Siirtymäsäännösten tarkoituksena oli, että kaikkiin sovellettiin samanlaisia työehtoja. Työehtosopimuspöytäkirjassa kirjaus "tai jos nämä siirtyvät RTG Oy:n palvelukseen" viittasi Airpron Helsinki-Vantaan ja Oulun lentoasemilla työskenteleviin työntekijöihin, jos heidän työtehtävistään yli puolet muodostui maapalvelutehtävistä, riippumatta siitä olivatko he Airpron tai RTG:n palveluksessa. Myös uudet työntekijät kuuluivat kirjauksen piiriin.\nPalvelualojen työnantajat PALTA ry:n toimitusjohtaja M on kertonut tulleensa mukaan Airprota koskevaan työriitaan vuonna 2017 sen sovitteluvaiheessa. Neuvotteluissa työnantajapuoli myöntyi siihen, että Helsinki-Vantaan ja Oulun lentokenttien maapalvelutyössä siirryttäisiin soveltamaan lentoliikenteen palveluja koskevan työehtosopimuksen ehtoja. Koska työehdot Airpron sopimuksessa olivat työnantajan toiminnan kannalta lentoliikenteen palveluja koskevaa työehtosopimusta paremmat, sovittiin siirtymäajasta, jonka puitteissa uusiin työehtoihin siirryttiin. Työehtosopimusratkaisun tekemisen jälkeen perustettiin sovittelijan toimistolla työryhmä, jossa L edusti PALTA ry:tä. Työryhmässä neuvoteltiin siirtymäkauden ehdoista ja laadittiin työehtosopimuspöytäkirja ja kaksi paikallista sopimusta, jotka hyväksyttiin osana kokonaisratkaisua.\nTyöriidan kohteena oli Airpron liiketoiminta maapalvelutoiminnoissa, ja tältä osin IAU halusi, että työtä ryhdyttäisiin tekemään lentoliikenteen palveluja koskevan työehtosopimuksen piirissä eikä enää Airprota koskevan yrityskohtaisen työehtosopimuksen piirissä. Siirtymäkauden ehdot koskivat tässä riidanalaisessa maapalvelutoiminnassa työskennelleitä henkilöitä Airprossa, sekä uusia että vanhoja työntekijöitä. M ei ollut ollut sellaisessa keskustelussa mukana, jossa siirtymäajan ehtojen soveltaminen olisi rajattu vain ns. vanhoihin työntekijöihin. M oli pitänyt selvänä, ettei osa työntekijöistä voinut olla kalliimman hinnoittelun piirissä tai esimerkiksi työajan suhteen erilaisessa työnkierrossa. Tarkoituksena oli turvata Airpron toimintaedellytykset siirtymäaikana, joten oli johdonmukaista, että ehtoja sovellettiin kaikkiin työntekijöihin.\nAirpro päätti omana ratkaisunaan siirtää maapalveluhenkilöstönsä RTG:n palvelukseen, jolloin työntekijöihin alettiin soveltaa lentoliikenteen palveluja koskevaa työehtosopimusta normaalisitovana. Valinnanvapautta koskeva kirjaus tehtiin sovintoehdotuksen 4. kohtaan, jonka viimeisen virkkeen taustalla oli se, että työnantajalla oli mahdollisuus toteuttaa siirtymä uuteen työehtosopimukseen joko siten, että henkilöstö jäi Airprohon, jolloin lentoliikenteen palveluja koskevaa työehtosopimusta sovellettaisiin osana yrityksen omaa työehtosopimusta, tai siirtämällä henkilöstö RTG:hen, jossa lentoliikenteen palveluja koskevaa työehtosopimusta sovellettiin normaalisitovana. Siirtymä uuteen sopimukseen oli tarkoitus tapahtua samalla tavalla riippumatta siitä, kumpaa vaihtoehtoa käytettiin. Koska RTG toimi jo ennestään tietyillä lentoasemilla, sovintoehdotuksen 5. kohdan kirjauksella poissuljettiin se vaihtoehto, että työnantaja ryhtyisi soveltamaan sen kannalta edullisia siirtymämääräyksiä muilla kuin Helsinki-Vantaan tai Oulun kentillä, ellei osapuolten kesken toisin sovittu.\nIAU:n ja Airpron välisen työriidan ratkaisemiseksi valtakunnansovittelija on 20.3.2017 tehnyt sovintoesityksen, joka on hyväksytty ja tullut voimaan työehtosopimuksena. Sovintoehdotuksen 3.4. kohdan mukaisesti Helsinki-Vantaan ja Oulun lentoasemalla maapalvelutehtävissä päätoimenaan työskenteleviin on ryhdytty noudattamaan IAU:n ja Paltan välistä lentoliikenteen palveluja koskevaa työehtosopimusta. M:n kertomuksesta ilmenevin tavoin Airpro on voinut toteuttaa tämän maapalvelutehtävien siirtymisen uuden työehtosopimuksen piiriin joko siten, että maapalvelutehtävissä toimiva henkilöstö on jäänyt Airpron palvelukseen, tai siten, tai yhtiö on siirtänyt mainitun henkilöstönsä tytäryhtiönsä RTG:n palvelukseen, jossa lentoliikenteen palveluja koskevaa työehtosopimusta on sovellettu jo aiemmin normaalisitovana. Yhtiö on valinnut jälkimmäisen vaihtoehdon. Liikkeenluovutus on tapahtunut 1.2.2018.\nAsiassa on selvitetty, että sovintoehdotuksen osana on tehty poikkeuksia lentoliikenteen palveluja koskevaan työehtosopimukseen siirtymäkauden ajaksi siitä syystä, että Airpro Oy:llä on ollut aikaa valmistautua operatiivisesti ja yhtiön taloudellinen kantokyky huomioiden uusien työehtojen soveltamiseen. Myös työnkuvat on tullut arvioida ja palkat määritellä mainitun työehtosopimuksen mukaisesti. Tähän tarkoitukseen on laadittu työehtosopimuspöytäkirja, jossa on sovittu siirtymäkauden poikkeuksista lentoliikenteen palveluja koskevaan työehtosopimukseen ajalle 1.2.2018–31.3.2019. Lisäksi siirtymäajalle 1.2.2018–20.3.2020 on sovittu poikkeuksia työajan tasoittumisjärjestelmään ja osa-aikatyön ehtoihin, joiden piirissä kaikkien työntekijöiden on ollut tarkoitus olla siirtymäkauden ajan.\nErimielisyys vallitsee edellä todetusti siitä, sovelletaanko mainitussa työehtosopimuspöytäkirjassa sovittuja siirtymäsäännöksiä myös liikkeenluovutuksen jälkeen Helsinki-Vantaan lentoasemalle RTG:n palvelukseen palkattujen uusien työntekijöiden työsuhteissa.\nTyöehtosopimuksen tulkinnan lähtökohtana on sopimuksen sanamuoto. Kollektiivisopimukselle on kuitenkin annettava ensisijaisesti sopimuksen osapuolten tarkoittama sisältö, käy se sitten ilmi suoraan sopimustekstistä tai muulla tavoin. Sanamuoto voidaan kokonaan sivuuttaakin, jos osapuolten toisenlaisesta yhteisestä tarkoituksesta esitetään vahva näyttö. Kun osapuolten tarkoitukset ovat olleet erilaiset tai se on jäänyt epäselväksi, tulkinnanvaraiseksi jääneen sopimuksen oikea sisältö määräytyy muiden, objektiivisesti painottuvien näkökohtien perusteella. Jos tulkintaa ohjaavaa muuta aineistoa on niukalti, lopputuloksena on yleensä tulkinta, joka parhaiten vastaa sopimusmääräyksen sanamuotoa. (Ks. Jorma Saloheimo, Työ- ja virkaehtosopimusoikeus, 2012, s. 156–180; teoksen uudistettu painos, 2020, s. 177–201.)\nTulkinnassa kiinnitetään huomiota myös sopijapuolten väliseen riskinjakoon. Yleisenä sopimusoikeudellisena periaatteena noudatettavaa epäselvyyssääntöä sovellettaessa tulkinnanvaraiseksi osoittautuneen sopimustekstin laatinut osapuoli kantaa riskin tällaisen tekstin sisällöstä, jos toinen osapuoli on perustellusti voinut saada tekstistä erilaisen käsityksen kuin mitä laatija väittää tarkoittaneensa. Riskin välttämiseksi laatijan on huolehdittava siitä, että toinen osapuoli saa oikean käsityksen esityksen tarkoituksesta (selontekovelvollisuus). Muussa tapauksessa sopimusta tulkitaan tämän toisen osapuolen eduksi sen mukaan, miten se on voinut asian perustellusti ymmärtää. Tulkintariski voi kuitenkin kääntyä myös toisen osapuolen rasitukseksi. Jos sopimusehdon laatija on noudattanut selontekovaatimusta tai vastapuoli on muuten päässyt perille ehdon tarkoituksesta, vastapuolen on ilmoitettava mahdollinen eriävä käsityksensä; muutoin sopimusta tulkitaan sen laatijan tarkoittamalla tavalla. Samoin jos vastapuoli on havainnut tekstissä olevan epäselvyyden, siihen on hankittava tai pyydettävä täsmennystä (selonottovelvollisuus). Osapuolten on neuvottelutilanteen vaatimusten mukaisesti aktiivisesti huolehdittava siitä, että heidän tarkoituksensa tulevat puolin ja toisin selväksi. (Em. Saloheimon teos viitattuine sivuineen.)\nTyöehtosopimuksen tulkinnasta tässä asiassa\nSovintoehdotuksen 4. kohdan mukaan edellä mainitut työehtosopimuspöytäkirja ja paikalliset sopimukset ovat "niissä tarkoitetun maapalveluhenkilöstön osalta voimassa --- siitä riippumatta, työskenteleekö em. henkilöstö Airpro Oy:n tai RTG Oy:n palveluksessa". Työehtosopimuspöytäkirjasta ilmenee, että siinä tarkoitettuja siirtymäkauden säännöksiä sovelletaan Airpro Oy:n maapalvelutehtävissä Helsinki-Vantaan ja Oulun lentoasemilla työskenteleviin työntekijöihin, "tai jos nämä siirtyvät RTG Oy:n palvelukseen 1.2.2018–31.3.2019 välisellä ajalla".\nTyötuomioistuin toteaa, että kanteessa mainitut työntekijät on palkattu RTG Oy:n palvelukseen Helsinki-Vantaan lentoasemalle 1.2.2018 toteutetun liikkeenluovutuksen jälkeen. He eivät ole missään vaiheessa työskennelleet Airpro Oy:n palveluksessa. Työehtosopimuspöytäkirjan sanamuoto puoltaa vahvasti sitä kantajan tulkintaa, että siirtymäkauden säännökset eivät tule heidän työsuhteissaan noudatettaviksi.\nTyöehtosopimuspöytäkirja ja kaksi paikallista sopimusta on neuvoteltu sovittelun yhteydessä muodostetussa työryhmässä, jossa on ollut mukana työtuomioistuimessa kuullut K ja L. K:n mukaan pöytäkirjan mukaisia siirtymäkauden ehtoja on ollut tarkoitus soveltaa sopimuksentekohetkellä Helsinki-Vantaalla ja Oulussa Airpron palveluksessa olleisiin maapalvelutyöntekijöihin. Keskustelua siitä, mitä ehtoja mahdollisiin uusiin työntekijöihin noudatettaisiin, ei ole K:n mukaan käyty. L taas on kertonut nostaneensa myös tämän asian keskusteluun. L:n mukaan K on tältä osin todennut, että uusiin ja vanhoihin työntekijöihin tulee noudattaa samoja palkkaehtoja. Mahdollisen liikkeenluovutuksen merkitys on kuitenkin huomioitu L:n kertoman mukaan vasta neuvottelujen myöhemmässä vaiheessa, eikä tässä yhteydessä ole enää käyty nimenomaista keskustelua siitä, mitä työehtoja sovellettaisiin sellaisiin uusiin työntekijöihin, jotka palkattaisiin RTG:n palvelukseen Helsinki-Vantaan lentoasemalle mahdollisen liikkeenluovutuksen jälkeen. L:n käsityksen mukaan osapuolten yhteinen tarkoitus on aiemman keskustelun perusteella ollut se, että jos siirtymäkauden aikana palkattaisiin uusia työntekijöitä, heidän työsuhteissaan sovellettaisiin samoja siirtymäkauden säännöksiä kuin muidenkin työntekijöiden työsuhteissa riippumatta siitä, tehtiinkö työtä RTG:n vai Airpron palveluksessa. K:n kertomuksen perusteella työntekijäpuolen tarkoituksena on kuitenkin ollut hyväksyä ainoastaan se, että vain Airprossa työskennelleillä ja Airprosta mahdollisesti RTG:lle siirtyvillä työntekijöillä työehdot ovat muita huonommat työehtosopimuspöytäkirjan mukaisen siirtymäkauden ajan.\nK:n ja L:n kertomuksella on tullut selvitetyksi, että osapuolten välillä ei ole käyty nimenomaista keskustelua siitä, sovelletaanko siirtymäkauden ehtoja kanteessa mainittujen työntekijöiden kaltaisiin työntekijöihin. Vaikka tämä on ollut työnantajapuolen tarkoitus, osapuolten yhteistä tarkoitusta ei ole tältä osin näytetty.\nRiidanalaisen sopimustekstin on laatinut työnantajapuolen neuvottelijana ollut L. L:n kertomuksella on edellä jo todetusti tullut selvitetyksi, että työnantajapuolen tarkoituksena on ollut ulottaa siirtymäkauden säännökset myös uusiin työntekijöihin riippumatta siitä, palkataanko heidät Airpron vai RTG:n palvelukseen. M:n kertomus tukee L:n kertomaa. Vastaajat ovat vedonneet muun ohella siihen, että kahta muuta sovintoehdotuksen liitettä on sovellettu kaikkiin työntekijöihin eikä vain liikkeenluovutuksella siirtyneisiin työntekijöihin. Kantaja taas on korostanut sitä, että työehtosopimuspöytäkirjan henkilöllistä soveltamisalaa ei ole voinut sen sanamuodon vastaisesti laajentaa se, että paikallisia sopimuksia on sovellettu kaikkiin työntekijöihin. L:n kertomuksen mukaan tarkoitus on ollut, että näissä kolmessa liitteessä on sama henkilöllinen soveltamisala. Työtuomioistuin katsoo, että tällaista päätelmää ei voida tehdä sovintoehdotuksen 4. kohdan perusteella, eikä tällaista yhteistä tarkoitusta ole osoitettu.\nEdelleen vastaajat ovat vedonneet siihen, mitä työehtosopimuspöytäkirjassa on sovittu työnkuvien arvioinneista. Työehtosopimuspöytäkirjassa on tältä osin sovittu, että työntekijöiden Airpron työehtosopimuksen mukaiset taulukkopalkat ja HEKO-osuudet siirretään lentoliikenteen palveluja koskevan työehtosopimuksen palkkausjärjestelmän osaksi niin, että työn vaativuuksia ei kuitenkaan arvioida tässä vaiheessa. Työnkuvat on sovittu arvioitavaksi sopimuskauden loppuun 31.3.2019 mennessä, jonka jälkeen siirtymäkauden on sovittu päättyvän. L on kertonut, että hän on yhdessä IAU:n puheenjohtaja J:n kanssa tehnyt työnkuvien arvioinnin pöytäkirjassa sovitulla tavalla (V1). Työnkuvia ja työn vaativuuksia ei Helsinki-Vantaan lentoaseman maapalvelutehtävissä ollut aiemmin arvioitu lentoliikenteen palveluja koskevan työehtosopimuksen mukaisesti. Vastaajat ovat katsoneet, että työntekijäpuolen on täytynyt pöytäkirjan kirjauksen perusteella ymmärtää tarkoituksena olleen, että Helsinki-Vantaan lentoasemalla ei sovellettaisi lentoliikenteen palveluja koskevan työehtosopimuksen palkkausjärjestelmää kenenkään työntekijän osalta ennen kuin 1.4.2019 lukien. Työntekijäpuolen käsityksenä on kuitenkin selvitetty olleen, että työnkuvien arvioinnin valmistuminen ei ole ollut ehdoton edellytys RTG:hen uusina työntekijöinä palkattujen henkilöiden taulukkopalkkojen määrittelemiseksi, vaan palkat on voitu määrittää myös parivertailun kautta. L:n kertomuksenkaan perusteella ei voida katsoa, että näin ei olisi voitu menetellä.\nEdellä on jo korostettu sitä, että työehtosopimuksen tulkinnassa keskeinen lähtökohta on määräyksen sanamuoto (ks. viimeaikaisesta oikeuskäytännöstä esim. TT 2019:108). Tässä asiassa työehtosopimuspöytäkirjan sanamuoto on ollut yksiselitteinen ja selvä. Siinä ei oteta kantaa siihen, sovelletaanko mahdollisen liikkeenluovutuksen jälkeen RTG:hen palkattujen työntekijöiden työsuhteissa pöytäkirjassa sovittuja siirtymäsäännöksiä. Tällaista osapuolten yhteistä, määräyksen sanamuotoa täydentävää tulkintaa ei ole asiassa osoitettu, eikä sitä voida johtaa myöskään sopimuskokonaisuuden perusteella. Työehtosopimusneuvotteluissa on edellä selostetusti käyty keskustelua liikkeenluovutuksen vaikutuksesta määräysten soveltamiseen, eikä sopimustekstin laatinut työnantajapuoli ole tässä yhteydessä tuonut esiin omaa tulkintaansa, joka on ollut sopimustekstin selvän sanamuodon vastainen. Liikkeenluovutustilanteissa on lisäksi tavallista, että vanhoihin ja uusiin työntekijöihin sovelletaan määräajan erilaisia työehtoja, kun luovuttavan yrityksen työntekijät siirtyvät niin sanottuina vanhoina työntekijöinä luovutuksensaajan palvelukseen. Työtuomioistuin katsoo, että työntekijäpuoli on perustellusti voinut ymmärtää työehtosopimuspöytäkirjan siirtymäsäännösten henkilöllistä soveltamisalaa koskevan määräyksen sen sanamuotoa vastaavalla tavalla. Työehtosopimuspöytäkirjassa sovittuja siirtymäsäännöksiä ei siten ole tullut soveltaa kanteessa tarkoitettujen työntekijöiden työsuhteissa, vaan heidän työsuhteissaan on tullut noudattaa lentoliikenteen palveluja koskevan työehtosopimuksen 8 luvun palkkausjärjestelmää työsuhteiden alusta lukien.\nKanteen vahvistusvaatimus on edellä lausutuilla perusteilla hyväksyttävä.\nRTG on menetellyt asiassa vastoin työehtosopimuksen selvää sanamuotoa, ja se on tuomittava hyvityssakkoon. Palta ry on tuomittava valvontavelvollisuutensa laiminlyönnistä hyvityssakkoon.\nPalvelualojen työnantajat PALTA ry ja RTG Ground Handling Oy ovat yhteisvastuullisesti velvollisia korvaamaan Ilmailualan Unioni IAU ry:n oikeudenkäyntikulut asiassa korkoineen oikeudenkäynnistä työtuomioistuimessa annetun lain 33 a §:n 1 momentin nojalla. Kulut ovat määrältään riidattomat.\n- tuomitsee RTG Ground Handling Oy:n maksamaan Ilmailualan Unioni IAU ry:lle hyvityssakkoa 3.000 euroa työehtosopimuksen tieten rikkomisesta,\n- tuomitsee Palvelualojen työnantajat PALTA ry:n maksamaan Ilmailualan Unioni IAU ry:lle hyvityssakkoa 4.000 euroa valvontavelvollisuuden laiminlyönnistä ja\n- velvoittaa Palvelualojen työnantajat PALTA ry:n ja RTG Ground Handling Oy:n yhteisvastuullisesti korvaamaan Ilmailualan Unioni IAU ry:n oikeudenkäyntikulut 3.750 eurolla kor-kolain 4 §:n 1 momentin mukaisine korkoineen siitä lukien, kun kuukausi on kulunut työtuomioistuimen tuomion antamispäivästä.\nAsian ratkaisemiseen ovat osallistuneet Anttila puheenjohtajana sekä Saarikoski, Nyyssölä, Lavikkala, Fremer ja Tähkäpää jäseninä. Valmistelija on ollut Julmala.\nJäsen Lavikkala, jonka lausuntoon jäsenet Nyyssölä ja Saarikoski yhtyivät, lausui:\nToisin kuin enemmistö, katson, että työehtosopimuksen sanamuoto ei ole yksiselitteinen ja selvä, vaan sovintosopimuksen 4. kohdan ja työehtosopimuspöytäkirjan muodostama kokonaisuus on jäänyt tulkinnanvaraiseksi. Osapuolten yhteisenä tarkoituksena on L:n ja M:n kertomusten ja sopimuskokonaisuuden perusteella katsottava olleen, että työehtosopimuspöytäkirjassa sovittuja siirtymäsäännöksen sovelletaan maapalvelutoimintoihin Helsinki-Vantaan ja Oulun lentokentillä riippumatta siitä, työskenteleekö henkilöstö Airpron tai RTG:n palveluksessa, ja riippumatta siitä, onko työntekijä palkattu uutena Airpron tai RTG:n palvelukseen. Vastaajien kantaa puoltavat seuraavat seikat.\nKahta muuta sovintoehdotuksen liitettä on sovellettu kaikkiin työntekijöihin eikä vain liikkeenluovutuksella siirtyneisiin työntekijöihin. L:n mukaan liitteiden henkilöllisen soveltamisalan on ollut tarkoitus olla kaikissa sama. Myös sovintoehdotuksen 4. kohdassa todetaan, että liitteet ovat niissä tarkoitetun maapalveluhenkilöstön osalta voimassa siitä riippumatta, työskenteleekö em. henkilöstö Aipron vai RTG:n palveluksessa. Lisäksi työehtosopimuspöytäkirjan siirtymäsäännöksissä on sovittu, että työn vaativuuksia ei arvioitaisi ennen kuin 31.3.2019 mennessä. Tämä kirjaus puoltaa sitä tulkintaa, että siirtymäkauden ehtoja on ollut tarkoitus soveltaa kaikkiin työntekijöihin ja että Helsinki-Vantaan lentoasemalla ei ole ollut tarkoitus soveltaa lentoliikenteen palveluja koskevan työehtosopimuksen palkkausjärjestelmää kenenkään työntekijän osalta ennen kuin 1.4.2019 lukien. Edelleen työehtosopimusneuvotteluissa on ennen liikkeenluovutuksesta käytyä keskustelua yhteisesti todettu se periaate, että siirtymäsäännöksiä sovelletaan myös uusiin, sopimuksentekohetken jälkeen palkattuihin työntekijöihin. Huomioon on lisäksi otettava se, että siirtymäsäännösten tarkoituksena on ollut antaa Airpro Oy:lle aikaa valmistautua operatiivisesti ja yhtiön taloudellinen kantokyky huomioiden uusien työehtojen soveltamiseen.\nTyöntekijäpuolen on edellä lausutun perusteella ainakin täytynyt ymmärtää työnantajapuolen tarkoitus ulottaa siirtymäsäännökset niin uusiin kuin vanhoihin työntekijöihin riippumatta siitä, palkataanko uudet työntekijät Airpron vai RTG:n palvelukseen. Kun työntekijäpuoli ei ole tältä osin ilmoittanut mahdollista eriävää käsitystänsä työehtosopimuksen tulkinnasta, sitä on tulkittava sen laatijan tarkoittamalla tavalla.\nEdellä lausutuilla perusteilla hylkään kanteen ja velvoitan Ilmailualan Unioni IAU ry:n korvaamaan Palvelualojen työnantajat PALTA ry:n ja RTG Ground Handling Oy:n yhteiset oikeudenkäyntikulut 3.657,50 eurolla korkoineen.


*Pinky* - Naimisiin.info\nEverything posted by *Pinky*\n*Pinky* replied to Hanuli's topic in Häiden jälkeen\n*Pinky* replied to mutter's topic in Häiden jälkeen\nMä sain mieheltä digijärkkärin, ja siihen kaikenmaailman herkkuja päälle, eli erilaisia objektiiveja ja kantolaukun, jne.\n*Pinky* replied to okkanainen's topic in Yleistä häämatkoista\nMe tehtiin kaks häämatkaa, toinen etelään ja toinen pohjoiseen. Lapissa kierreltiin viikko ja käytiin myös Norjan vuonoilla. Ainakin tähän aikaan vuodesta leirintämökit on suht halpoja, varsinkin jos suostuu tinkimään mukavuuksista, kuten omasta vessasta. Suosittelen kyllä lämpimästi, oli tosi kaunista ja rentouttavaa.\n*Pinky* replied to aakoo's topic in Häiden jälkeen\n*Pinky* replied to Trio's topic in Häiden jälkeen\n*Pinky* replied to a topic in Häiden jälkeen\nOnnitteluja tuli todella paljon, ja läheisimmät työkaverit olivat hankkineet kimpassa lahjan\n*Pinky* replied to iialiia's topic in Yleistä kaunistautumisesta häihin ja terveydestä\nMulle tehtiin geelaus ennen häitä. Ja mukana ovat pysyneet ihan tähän päivään saakka, nyt koitan niitä kasvatella pois. edit. eli yli 2kk ovat jo olleet.\n*Pinky* replied to Hunaja 76's topic in Tekstit, puheet ja muut kirjalliset tuotokset\nMeillä oli kansio, ja iso kasa erivärisiä irtopapereita sekä tusseja. Vieraat saivat sitten ihan omassa tahdissaan käydä hakemassa irtosivun ja kyniä, ja runoilla/piirtää ihan mitä ikinä tahtoi. Tuli todella hienoja ja koskettavia kirjoituksia, ja ainakin yksi hääpari-sarjakuvakin\n*Pinky* replied to oukkidoukki's topic in Tekstit, puheet ja muut kirjalliset tuotokset\nMeillä tosiaan oli ihan painettu lehti, 1/kutsu. Eikä niitä juhlapaikalle juhlien jälkeen jäänyt kuin muutama, ja niitäkin vieraat ovat kyselleet takaisin Meillä lehdessä oli aikakauslehtimäinen kansi, ja siinä lehteen liittyviä otsikoita (ja ainakin yksi KATSO KUVAT! -otsikko ), sisäsivuilla menu, pääkirjoitus, ystäväkirjamainen kysely morsian/sulhanen, lapsuuskuvia, kaverikuvia, yhteiskuvia, kaasojen/bestmanin tekstejä, kirkon/hääauton/häämatkan esittelyt, artikkeleja meidän harrastuksista, aikajana, meidän tarina, hääniksejä, sarjakuva, jnejne. Sitä oli tosi hauska tehdä\n*Pinky* replied to a topic in Hääparin avustajat\nMeillä oli 1 bestman ja 4 kaasoa.\n*Pinky* replied to Samsara's topic in Hääaskartelu\nMeillä oli servietin ympärillä (itsetehty) rengas, ja samaan pakettiin sujautettuna sukulaku. Oli ihan meidän näköinen, saatiin siitä paljon positiivista palautetta Buffetissa karkkia taisi olla noin 4kg, vieraita oli 93, ja aamulla karkkikulhot oli tyhjiä. Mun mielestä karkkia oli ihan tarpeeksi, mun mielestä karkit ei ole sellanen tarjottava mitä pitää olla saatavilla koko juhlan ajan. Niitä on tarjolla sen aikaa kun niitä riittää\n*Pinky* replied to sohvetti's topic in Yleistä hääkeskustelua\nMä pelkäsin etukäteen hirveästi sitä kuinka selviän kirkko-osuudesta, koska luultavasti itken koko toimituksen ajan ihan valtoimenaan. Mutta hääpäivä oli jännä, itkin vähän aamulla ennen kampaajalle menoa, mutta kirkossa selvisin lähes kuivin silmin. Alttarille kävellessä tuli sellainen rauhallinen tunne, ja hymyilin vaan leveästi. Siinä keskittyy siihen kävelyyn, siihen ettei saattaja tallo helmalle, siihen että puku ei repeä kun polvistuu.. ja kun alkaa itkettää, niin katselee vaikka alttaritaulun yksityiskohtia, tai laskee tiiliä lattiasta. Ja jos kovin itkettää, niin itkee. Se on ihan sallittua morsiamelle\n*Pinky* replied to 07072012's topic in Yleistä häävalmisteluista\nMeillä tuli vikana päivänä tosi paljon ilmottautumisia. Vaan muutama tyyppi jäi niin ettei ilmottanut mitään. Niiden perään ei sitten kyllä lähdetty soittelemaankaan, vaikeneminen oli tässä tapauksessa kieltäytymisen merkki.\n*Pinky* replied to morsmaikku13's topic in Hääaskartelu\nEi tarvita kaikkea mahdollista askartelusälää, voi tehdä jos siltä tuntuu, mutta voi jättää poiskin. Voin ihan kokemuksesta kertoa ettei KUKAAN niistä vieraista muista millanen paikkakortti tai menukolmio tai vessakori sulla on ollut. Mä väkersin meitin häihin kauheasti kaikkea, serviettirenkaista lähtien. Mutta ihan vaan koska se tuntui itsestä kivalta, ja halusin niin tehdä. En myöskään työllistänyt kaasoja asian kanssa, vaan tein itse koska itse ne tahdoinkin. Ei meillä ollut kukka-asetelmiakaan pöydissä, koska päätin että se on turhaa rahantuhlausta. Pienellä mielikuvituksella saatiin kuitenkin kivat pöytäkoristeet, jotka jäivät varmaan mieleen ihan erikoisuutensa takia Ne ihmiset tekee sen tunnelman, ei ne askartelut ja hörsylät. Häiden järkkäyksen pitäisi kuitenkin olla kivaa ja hauskaa puuhaa, eikä pakollista puurtamista. Ja häiden pitäisi olla hääparin näköiset.. Jos et ole askarteluihmisiä, miksi sun häiden pitäisi näyttää sinellin mallijuhlilta?\n*Pinky* replied to Pengantin's topic in Tekstit, puheet ja muut kirjalliset tuotokset\nMe laitettiin joulukortteihin maininta että häät tulossa kesäkuussa. Kutsut lähetettiin pääsiäiseksi, eli noin 3kk ennen juhlia. Ehdottomasti kannattaa laittaa ennakkovaroituksia, jos häät on keskellä lomasesonkia, tai jos joku vieraista on sellainen että esim. matkustelee paljon, niin tarvitsee sen tiedon ennenkuin ehtii varata sille päivälle jotain työmatkaa.\n*Pinky* replied to mm8's topic in Yleistä häävalmisteluista\nMeillä kutsuttuja taisi olla noin 115, ja paikalle saapui 93. 2 perui tulonsa edellisenä päivänä, ja 2 hääpäivän aamuna.\nMihin asti juhlapaikalla?\n*Pinky* replied to a topic in Yleistä hääjuhlapaikoista\nSuosittelen kysymään suoraan paikan omistajalta mikä on käytäntö tuon yöllä poistumisen kanssa. Joskus se esim. nettisivulla ilmoitettu aika on vain viitteellinen ja on mahdollista sopia sopivat ajat omiin juhliin Toki siellä on paljon niitäkin paikkoja joilla se aika on ehdoton, esim. jos lähellä on asutusta. Mutta kannattaa ehdottomasti kysellä!\n*Pinky* replied to Meirami's topic in Yleistä hääjuhlapaikoista\nMeillä välimatka oli noin 4km.\n*Pinky* replied to a topic in Paikkakuntakohtaiset juhlapaikkaketjut\nMeillä oli häät Björkhemissä Vantaalla, vieraita oli noin 100. Yhteistyö talkkarin kanssa sujui oikein hyvin, ja paikka oli todella hyvä ja sopiva meidän tarpeisiin. Meillä oli sekä bändi että DJ soittamassa, ja aamuneljään tosiaan siellä juhlittiin. Keittiötilat sopivat hyvin meidän cateringille, vessa oli tilava (mahduin sinne mun kermakakkupukuni kanssa!) ja sali ihanan tunnelmallinen. Sali ei oikeastaan muuta koristelua tarvinnut kun kauniit kattaukset pöytiin. Ja pihalla oli tilaa istuskella ja pelata pihapelejä, sekä kaunis ympäristö potrettikuvien ottamiseen. Suosittelen lämpimästi\n*Pinky* replied to saisai's topic in Häiden jälkeen\nMulla lähti heti häämatkan jälkeen, pituudesta lähti noin 30 cm. En jaksanut sitä pitkää hamppukasaa, joka oli tosi huonossa kunnossa kaikkien vaalennusten ja käsittelyjen jäljiltä.\n*Pinky* replied to TuomiK's topic in Yleistä häävalmisteluista\nMulla oli pelkästään perjantai vapaana ennen lauantaisia häitä, ja ihan hienosti ehti. Helpompaa oli olla duunissa se edeltävä viikko kun panikoida himassa\n*Pinky* replied to Ebony's topic in Häiden jälkeen\nSeuraavana päivänä availtiin, syötiin hyvää ruokaa, juotiin vähän viiniä ja fiilisteltiin samalla\n*Pinky* replied to Alya's topic in Häiden jälkeen\nMä itkin aamulla ennen kampaajalle lähtöä, autossa matkalla kampaajalta kirkkoon, mutta kun lähdin kävelemään alttarille, kyyneleet katosivat ja hymyilin onnellisena\n*Pinky* replied to Adelheid`'s topic in Kirkollinen vihkiminen ja siunaukset\nMeillä morsiusmessu sai todella paljon kehuja ja kiitosta. Monet vieraat kiittelivät ehtoollismahdollisuutta, sanoivat että eivät ole käyneet sitten rippikoulun. Paljon saatiin myös palautetta että seremonia tuntui menevän tosi nopeasti, että monessa "normaalissa" vihkimisessä tylsistyy paljon nopeammin. Toki tässä paljon riippuu papista, miten hän puhuu ja ohjaa seremoniaa. Mutta meillä tosiaan kaikki olivat tyytyväisiä, sekä hääpari että vieraat\n*Pinky* replied to onnentyttö's topic in Eurooppa\nNyt sitten kotiuduttu omalta häämatkalta, tehtiin yhdistelmämatka Rooma (3pv) ja Sorrento (7pv). Rooman päivät oli ihan täydellinen stoppi kaikkeen häähumuun ja stressiin, siellä oli niin paljon nähtävää ja koettavaa että kiireen unohti samantien. Sorrentossa taas sai rauhottua, ja nauttia olostaan uima-altaalla Kohteista sen verran, että Rooma on tähän aikaan vuodesta kuuma ja hikinen: lämpöä oli noin +35 astetta, turisteja oli paljon, varsinkin nähtävyyksien ympärillä. Ja turistien mukana tulee kaikenmaailman kauppiaat, jotka voivat pitemmällä tähtäimellä alkaa ärsyttää. Sorrento oli vilkas pikkukaupunki. Suosittelen hotellia jossa oma uima-allas, koska uimakelpoista rantaviivaa on todella vähän, ja siellä oleilu on kallista. Kannattaa myös käydä retkillä, Amalfin rannikko, Capri sekä Vesuvius ja rauniokaupungit Pompei ja Herculaneum ovat ehdottomasti näkemisen arvoiset. Hyvät kengät ja paljon vettä mukaan, niin hienosti selviää kuumemmallakin


Näin saavutat aikuismaisen tyylin - katso mallia tähdiltä! | Stailaaja | Iltalehti.fi\nNäytän liian nuorelta - mikä avuksi?\nPerjantai 22.6.2012 klo 12.29\nOlen pyöreäkasvoinen ja vaaleatukkainen, varsin suomalaisen näköinen tyttö. Pituuttakin löytyy huimasti reilut 150 senttiä. Näiden piirteiden yhteissummana saan kaivella papereitani kauppojen ja leffavuokraamojen kassoilla jatkuvasti, esim. ostaessani energiajuomaa tai vuokratessani K-15 -elokuvia. Näin kaksikymppisenä tähän alkaa hiljalleen kyllästyä. Miten ihmeessä lakkaisin näyttämästä varhaisteiniltä?\nPapereiden kysyminen sinun iässäsi vielä harmittaa varmasti, mutta usko pois, myöhemmin olet tyytyväinen, kun joku erehtyy iästäsi. Jokainen nainen haluaa vanhetessaan näyttää ikäistään nuoremmalta. On tietysti kuitenkin tärkeää, että otetaan vakavasti eikä sinua täysi-ikäisenä luulla teini-ikäiseksi. Vaatetuksella ja ehostuksella on tässä tärkeä rooli.\nJo maalaisjärjellä pääsee pitkälle. Jos pukeudut kuin teini-ikäiset eli vedät ylle pinkin hupparin ja tiukat leggingsit, ei ole mikään ihme, että sinua luullaan teiniksi. Aikuismainen pukeutuminen vaatii hillittyjä värejä, laadukkaita materiaaleja ja leikkauksia sekä kaunista meikkiä ja kampausta. Panosta skarppiin jakkuun ja nahkatakkiin sekä suoriin housuihin. Suosi mustaa ja valkoista ja elävöitä asua kirkkailla yksityiskohdilla, mutta unohda suloiset pinkit ja pastellit.\nPituutta ja ryhtiä saat lisää korkokengistä. Jos korkeat piikkikorot eivät tunnu omilta, opettele käyttämään edes pientä kiilakorkoa.\nVaaleat hiukset saavat sinut näyttämään nuoremmalta, muttei sinun kannata vaihtaa luonnollista hiusväriäsi. Unohda kuitenkin lapsekkaat kampaukset, kuten otsatukka ja sivukampaukset.\nKatso mallia näiltä lapsenkasvoisilta tähdiltä:\nSarah Hyland on jo 21, mutta saa varmasti todistella ikäänsä harva se päivä - ainakin jos kulkee ilman meikkiä. Vahva silmämeikki tekee Sarahista ikäisensä näköisen.\n22-vuotias Hayden Panettiere näyttää selvästi nuoremmalta kevyessä meikissä ja lettikampauksessa. Muhkeassa tukassa ja räikeässä huulipunassa ikää tulee selvästi lisää.\nPyörekasvoinen Ginnifer Goodwin on 34-vuotias, mutta näyttää ikäistään selvästi nuoremmalta. Sivulle vedetty kiharakampaus saa hänet näyttämään nuoremmalta, kun taas poolopaidassa, bleiserissä ja suorassa polkkatukassa sekä vahvassa silmämeikissä hän saa lisää ikää. Aivan lyhytkin tukka tekee hänestä vanhemman oloisen.\nAlexis Bledel näyttää edelleen pikkutytöltä, vaikka ikää on jo 30. Hiukset nutturalla, vahvemmassa meikissä ja korvakoruissa hän näyttää kuitenkin vähän vanhemmalta kuin ensimmäisessä kuvassa.


Oakley A-Frame 2.0 OO7044 59-638 | eyerim.fi\nOut of stock 109 € 99 €\nMalli A-Frame 2.0 OO7044 59-638\nLaskettelulasit A-Frame 2.0 OO7044 59-638 esittävät Oakley merkin vuosien pituista osaamista rakennuksessa, testaamisessa ja parantelussa yhteistyössä huippu urheilijoiden kanssa. Vauhtiviivaiset kehykset tarjoavat tinkimättömän laajan näkökentän ja se tekee Oakley merkistä yhteensopivan kaikkien suurien kypärien valmistajien kanssa, kuten Bolle, Giro, Anon, K2 ja Smith. Integroidut tuulettimet lasien sisällä tarjoavat sumunestoa vaativimmissakin olosuhteissa.\nOakley's premium Persimmon linssit ovat mainiot low olosuhteisiin. Persimmon linsseillä on 54-62% VLT, joka mahdollistaa auringonvalon 54-62% linssin läpi . Mikäli haluat lisätietoa merkkilinsseistä kuten VLT, niin klikkaa tästätu.\nOsta Oakley A-Frame 2.0 OO7044 59-638 merkkiä eyerimistä nyt, niin se toimitetaan sinulle ilmaiseksi kaikkine lisäosineen.


Puolustusvoimien varusmiessoittokunnan juhlakonserttikiertue toteutuu poikkeusjärjestelyin - Kuopion ja Jyväskylän konsertit joudutaan perumaan - Maanpuolustuskorkeakoulu\nSotilassoittokunnat 3.8.2020 12.38\n30-vuotisjuhlakonserttikiertue järjestetään poikkeusjärjestelyin 18. ja 19.8. Hämeenlinnassa, 26.8. Turussa, 27.8. Helsingissä ja 29.8. Tampereella. Kuopion ja Jyväskylän konsertit on valitettavasti peruttu.\nKonserttikiertue järjestetään rajoitetulla yleisömäärällä. Lipunmyynti avataan uudestaan kaikkiin saleihin paitsi Verkatehtaalle Hämeenlinnaan. Lipunmyynti pyritään avaamaan mahdollisimman pian.\nSeuraamme jatkuvasti epidemiatilannetta Suomessa. Turvaetäisyyksistä ja hygieniakäytännöistä huolehditaan paikkajärjestelyissä sekä ohjaamalla yleisö konserttisaliin käyttäen jakautumisjärjestelyitä ja useita saapumisreittejä. Ostetuissa lipuissa näkyvät paikkanumerot tulevat muuttumaan. Pyydämme seuraamaan konserttisalien opastusta paikan päällä.\nMuistilista konserttiin osallistuville:\nTule paikalle terveenä ja pysyttele omassa seurueessasi\nYleisö tai läheiset eivät saa olla kontaktissa varusmiesten kanssa tai vierailla esiintyjille varatuissa tiloissa\nKonserteissa ei aiemmista tiedoista poiketen ole väliaikaa\nKonserttisaleihin saapumiseen kannattaa varata hyvin aikaa\nPäätös perustuu hallituksen linjauksiin ja terveysviranomaisten arvioon vallitsevasta koronavirustilanteesta ja sen kehittymisestä. Kuopion ja Jyväskylän konserttien perumiseen vaikuttivat myös logistiset kysymykset sekä haasteet kiertueen järjestelyissä.\nLipun ostaneet voivat hakea takaisinmaksua siitä myyntipisteestä, josta liput on hankittu. Lisätiedot lippupalautuksista Kuopion musiikkikeskuksen ja Jyväskylän Paviljongin sivuilta. Tilanteesta johtuen lippujen palautusehdot ovat joustavat kaikissa konserteissa. Otattehan tämän huomioon, mikäli kuulutte riskiryhmään.\nPuolustusvoimien varusmiessoittokunta pahoittelee päätöstä ja toivoo pääsevänsä konsertoimaan laajemmin ensi vuonna.\nValitettavasti konserttikiertueesta ei voida tehdä livelähetystä. Tiedotamme myöhemmin mahdollisesta videoinnista ja tallenteen julkaisemisesta Varusmiessoittokunnan sosiaalisessa mediassa.\nLisätietoja lippujärjestelyistä: kersantti Tuukka Turunen, [email protected]\nVarusmiessoittokunta esittävät taiteet juhlamenot juhlavuodet musiikki musiikki palvelus sotilasmusiikki sotilasmusiikki varusmieskoulutus varusmiespalvelus varusmiespalvelus viestintä


Konepestävät pistokkaat nahkaa fuxia - Stiletto.fi verkkokauppa\nValitse koko35 - Tuote tilapäisesti loppu363738 - Tuote tilapäisesti loppu39 - Tuote tilapäisesti loppu40 - Tuote tilapäisesti loppu41424344\nKonepestävät pistokkaat nahkaa fuxia Wash´Go konepestävät työjalkineet. Mukava jalkoja myötäilevä ja joustava rakenne. Lesti on anatomisesti jalkaa tukeva ja varpailla on riittävästi tilaa. Irrotettavat sisäpohjalliset ovat pehmeät ja vaimentavat iskuja keventäen askelta, mutta ovat myös jalkaa tukevat ja vakaat. Voit suojata nahkan luonnon vahalla. Älä käytä nestemäisiä kengän kiillotusaineita.Työkengät ovat luistamattomat, antistaattiset, sertifioidut ja CE-merkityt.Wash´go työkengät ovat konepestävät 30 asteessa. Irrota sisäpohjalliset ja laita kengän sisään mukana tullut muovinen pesulesti. Pese kengät ja pohjalliset tummien vaatteiden kanssa. Nahka ei kovetu eikä menetä joustavuutta, pesussa ne päästävät minimaalisesti väriä. Mikrokuituiset irrotettavat pohjalliset ovat todella joustavat, ne eivät tummene eivätkä kovetu.HUOM!! Älä hävitä kenkien mukana tulleita mustia muovisia pesulestejä! Ne tulee aina pestessä laittaa kenkien sisään! Kuivumaan kengät laitetaan ilman pesulestejä. Työkengissä säädettävä takaremmi. Kannan korkeus n. 3cm.\nKonepestävät pistokkaat nahkaa fuxia Wash´Go konepestävät työjalkineet. Mukava jalkoja myötäilevä ja joustava rakenne. Lesti on anatomisesti jalkaa tukeva ja varpailla on riittävästi tilaa. Irrotettavat sisäpohjalliset ovat pehmeät ja vaimentavat iskuja keventäen askelta, mutta ovat myös jalkaa tukevat ja vakaat. Voit suojata nahkan luonnon vahalla. Älä käytä nestemäisiä kengän kiillotusaineita.\nTyökengissä säädettävä takaremmi. Kannan korkeus n. 3cm.\nTodella hyvät työkengät. Sopii sellaiselle joka joutuu paljon kävelemään tai seisomaan työssää. Ainoa huonopuoli näissä on se että nämä ovat kesällä todella hiostavat. Mutta jalalle aivan mahtavat. Plussaa vielä se että oli nopea toimitus.


Amerikkalaisnainen meni nukkumaan karmeasta päänsärystä kärsien – heräsi puhuen brittiaksentilla - Lifestyle - MTV.fi\nAmerikkalaisnainen meni nukkumaan karmeasta päänsärystä kärsien – heräsi puhuen brittiaksentilla\nLifestyle > Hyvinvointi Julkaistu 14.02.2018 15:26\nMichelle kertoo antavansa mitä tahansa ollakseen taas normaali. Shutterstock, toinen kuva Facebook\nNaisella todettiin erittäin harvinainen vieraan aksentin syndrooma.\nSeitsemän lapsen äiti Michelle Myers, 45, ajatteli ”jyskyttävän” päänsäryn menevän yön aikana ohi, mutta pari tuntia nukkumaanmenon jälkeen nainen tajusi jonkin olevan vialla: Hän ei tuntenut vasenta puolta kehostaan.\nArizonassa asuva Michelle kiidätettiin läheiseen sairaalaan, jossa hänen todettiin kärsivän afasiasta, puheen tuottamisen häiriöstä, joka aiheutuu yleensä aivovaurion tai -halvauksen seurauksena. Jonkin aikaa Michellen lauseissa ei ollut mitään järkeä, kunnes ensimmäisen kunnon lauseen muodostaminen onnistui.\nPerhe joutui kuitenkin yllättymään, kun Oklahomassa kasvanut nainen alkoi puhua selkeällä brittiaksentilla. Jopa lääkärit olivat yllättyneitä.\nErittäin harvinainen syndrooma\n45-vuotiaalla äidillä diagnosoitiin niin kutsuttu vieraan aksentin syndrooma. Vaiva on erittäin harvinainen, sillä tapauksia on raportoitu vain 60 vuoden 1907 jälkeen. Yksi tapaus sattui esimerkiksi vuonna 2016 Yhdysvalloissa, kun teinipoika sai pelin seurauksena päävamman ja alkoi puhua sujuvasti vierasta kieltä.\nMichellen vaiva diagnosoitiin vuonna 2015, ja siitä lähtien tähän päivään saakka Michelle on puhunut brittiaksentilla. Lääkärit arvioivat, että aksentin muutos johtui migreeni-infarktista, vakavasta migreenistä, jonka oireet muistuttavat aivohalvausta.\n– Se on itseasiassa aika vaarallinen. Se näyttää aivan aivohalvaukselta, mutta ei ole sitä. He eivät tiedä, mikä laukaisee sen, Michelle kertoo.\nLUE MYÖS:"Jokaisella on suvussaan yksi harvinaissairaus" – diagnoosi voi viedä vuosikymmeniä\nSama on tapahtunut aiemminkin\nTämä ei kuitenkaan ollut ensimmäinen kerta, kun Michellen aksentti muuttui. Jo vuonna 2011 nainen kärsi kolme päivää kestäneestä päänsärystä mennessään päiväunille. Kun Michelle heräsi, hän huusi yhtä lapsistaan ja huomasi äänensä muuttuneen.\nMichelle oli alkanut puhua irlantilaisella aksentilla.\n– Luulin, että lääkärit ajattelisivat minun olevan hullu. Ensin ihmiset nauroivat. He luulivat, että leikin, mutta nopeasti he huomasivat paniikkini, Michelle kertoo.\nAksentti nolotti Michelleä, mutta hän oletti sen lopulta katoavan. Ja niin kävikin kahdeksan päivän päästä.\n– Yhtenä aamuna heräsin, eikä se ollut enää niin paha. Iltapäivään mennessä se oli kokonaan kadonnut ja niin oli päänsärkykin.\nAksentti vaihtui Krokotiilimiehen puheeksi\nSama sattui uudelleen vuonna 2014. Ensin Michelle tunsi terävää kipua päässään, ja suljettuaan silmänsä nainen heräsi kipuun vasemmalla puolellaan. Käsi meni tunnottomaksi, ja puhe vaikeutui. Kahden päivän ajan Michelle puhui kuin Krokotiilimies.\nNyt saatuaan diagnoosin vaivaansa Michelle yrittää löytää hoitoa. Äiti on käynyt jo useiden spesialistien ja neurologien luona, mutta samalla hän haluaa myös levittää tietoisuutta harvinaisesta sairaudesta. Michelle on myös liittynyt vieraan aksentin syndroomaa sairastavien tukiryhmään Facebookissa.\n– Antaisin mitä tahansa ollakseni normaali. Antaisin mitä tahansa. Harvinaiset sairaudet ovat todella emotionaalisia. Tunnet itsesi todella yksinäiseksi, eristetyksi. Haluan auttaa ihmisiä, jotta heidän ei tarvitse elää pelossa, Michelle sanoo.\nKenties ainoita maailmassa – italialaisperhe ei tunne lainkaan kipua 26.12.2017\nMies sairastui vakavasti – unohti vaimonsa olevan viimeisillään raskaana Kolmen lapsen yksinhuoltajaäiti laihdutti 40 kiloa muuttamalla muutaman asian perheen elämässä


Tinker joulukoristeet itse: Pieni vaiva - suuri vaikutus!\nKuten tiedetään, asioiden kauneus on katsojan silmässä, mutta harvoin myös niiden yksinkertaisuudessa. Juuri tämä kiehtoo meitä uudestaan ja uudestaan asetellessamme ja koristellessamme, koska hyvin yksinkertaiset, minimalistiset elementit tulevat niin usein katseenvangitsijoiksi ja kiinnittävät heti katsojan huomion. Pian on taas aika! Satunnainen adventtiaika viehättää meidät rentoutumaan, juomaan teetä, kutsumaan ystäviä kotiisi ja tietysti myös tekemään käsitöitä. Koska juuri nyt on oikea aika tehdä kauniita joulukoristeita itse. Aivan kuten me, useimmat teistä saattavat jo saada tarpeekseen valmiista joulukoristeista. Kaikki näyttää lähes aina samalta ja vain harvat erikoisliikkeet tarjoavat todella alkuperäisiä koriste -esineitä, jotka eivät huuda kitchiä. Vain itse tehdyt ja käsityöt pystyvät aina säteilemään yksilöllistä, persoonallista kosketusta.\nTee omat joulukoristeet huopasta\nItse valmistettavien joulukoristeiden ei välttämättä tarvitse olla vain käsityöammattilaisia. Mutta päinvastoin! DIY -joulukuusenkoristeisiin, adventtiseppeleisiin ja oviseppeleisiin, ikkunakoristeisiin, jouluhahmoihin ja paljon muuta on olemassa lukemattomia muunnelmia. Haluamme innostaa sinua tämän päivän käsityöideoilla jouluksi ja tukea sinua luovassa työssäsi.\nJoulua käsitöitä huovalla\nJotta voit tehdä alkuperäiset joulukoristeet huopasta, tarvitset vain muutaman materiaalin, vähän aikaa ja ripauksen käsityötä. Tätä varten ei tarvita erityistaitoja. Yksinkertaiset joulukoristeideat käsityöhön täällä kanssamme on erittäin helppo jäljitellä. Periaatteessa sinun on vain jäljitettävä tämä huopalle, leikattava se, täytettävä täyte ja ompele siihen napit tai paljetit.\nNäin syntyvät söpöt lumiukot ja joulupukit, joulupallot ja joulukuuset hetkessä – koko jouluyhdistelmä kauniista hahmoista ja koruista, jotka luovat optimaalisen jouluisen tunnelman. Huovan lisäksi sopivat tietysti myös muut kotitekstiilit, joita löydät kotona tai tekstiilikaupasta. Erityisesti punaisia, valkoisia ja vihreitä kankaita suositellaan lämpimästi DIY -joulukoristeisiin. Mutta kankaat näyttävät myös hieman kiiltäviltä tai mykistetyiltä, neutraaleilta väreiltä joulukoristeina. Tietysti kaikki, mistä pidät, on sallittua.\nPienet pomponit ja kangasnauhat viimeistelevät DIY -joulukoristeet\nTee yksinkertaisesti söpöjä joulukuusi riipuksia huovasta\nNeulonta- ja kirjontapuhaltimille on vielä hienompia vaihtoehtoja\nLuovia käsityöideoita puulla jouluksi\nMuut luonnonmateriaalit, kuten puu, ovat tietysti myös täydellinen vaihtoehto huovalle ja kankaalle. Koska nämä edustavat selvästi kodikkuutta ja lämpöä ja tarjoavat sopivan osan hygge -tunteesta talvella. Ei ole turhaa, että skandinaaviset haluavat käyttää tätä materiaalia asumiseen, sisustamiseen ja sisustamiseen, erityisesti sen kevyemmässä versiossa.\nTee omat kauniit joulukuusi puusta lastulevystä joulukuusi koristeluiksi\nTai voit leikata paneelit alla olevan kuvan mukaisesti hallitaksesi alkuperäisiä 3D -puita\nOhuista puuviipaleista voidaan helposti tehdä luova oviseppele\nJoulualan askartelut kohtaavat kierrätyksen\nEri käytettyjen tavaroiden käyttö uudelleen, nimittäin alkuperäisen väärinkäytön kautta, on ollut pitkään kysytty ja on edelleen erittäin trendikästä. Usein tarvitset vain muutamia inspiroivia ideoita ja muutamia työkaluja ja materiaaleja, kuten maali, sakset, harjat tai raffia. Vanhoista esineistä luodaan upeita koristeita ja uskomattoman alkuperäisiä kodin esineitä tai jopa todellisia taideteoksia. Katso alla olevia käsityöideoita ja mieti, mitä esineitä et enää tarvitse, mutta joita voit käyttää muihin tarkoituksiin.\nAnna itsellesi inspiraatiota ja luo oma henkilökohtainen joulukoristeesi täydelliseen juhlatunnelmaan omissa neljässä seinässäsi!\nMiellyttävää adventtiaikaa ja hyvää joulua!\nÄlykäs käsityöidea jouluksi tinapurkeilla ja männynkäpyillä\nJopa omenoita voidaan käyttää väärin hyvin alkuperäisellä tavalla\nTai jopa herkulliset piparkakut …\nTee tyylikäs joulukuusi koristetyynyistä\nVanhoista sanomalehdistä voidaan luoda upeita joulupalloja\nKaunis huopa -seppele pienillä joulukuuseilla\nTakkavaipan koriste huopasta jouluksi\nJoulu ei olisi joulua ilman joulupukkia!\nJa jotkut muut huopasta ja kankaasta\nKauniita puisia joulukuusi koristeita\n… tai jopa vaihtoehtoinen joulukuusi!\nSöpö Rudolf -poro sopii tähän täydellisesti\nPhysalis – eksoottisia hedelmiä, jotka on kääritty oransseihin paperilyhtyihin\n9 Søde og nemme Hello Kitty Nail Art Designs med billeder


Lahden Hiihtoseura :: Leevi Mutru Cupissa ennätysmäärä kisailijoita - Seurojen välisellä yhteistyöllä rakennetaan uutta mäkihyppykulttuuria\nEtusivu » Uutiset » Uutisarkisto » Leevi Mutru Cupissa ennätysmäärä kisailijoita - Seurojen välisellä yhteistyöllä rakennetaan uutta mäkihyppykulttuuria\nSunnuntaina jatkui Lahden Hiihtoseuran isännöimä yhdistetyn kesäkisakiertue Leevi Mutru Cup. Kolmas osakilpailu keräsi kasaan 34 urheilijaa - kesän ennätyksen. Seurojen välinen yhteistyö sekä aluekilpailuihin osallistumisessa että järjestelyissä näkyi vahvasti. Mukana oli Lahden Hiihtoseuran lisäksi urheilijoita Jokilaakson Mäkiseurasta, Helsingin Mäkihyppääjistä, Tampereen Pyrinnöstä sekä Paimion Urheilijoista.\nEdellisten kesäkisojen tapaan kilpailu K38-mäessä oli jälleen tiukka. Edellisissä kisoissa sarjaa hallinnut Tampereen Pyrinnön Pietu Penttilä johti kilpailua mäkiosuuden jälkeen ennen kakkoseksi hypännyttä Lahden Hiihtoseuran Heta Hirvosta. Aikaero juoksuun lähdettäessä oli kaksi (2) sekuntia. Penttilä juoksi kovan alle 10 minuutin ajan ja piti ykköspaikkansa napaten kolmannen osakilpailuvoittonsa. Toiseksi nousi jälleen hurjan juoksuosuuden jälkeen LHS:n Misa Vilminko. Heta Hirvonen oli kilpailun kolmas.\nK25-mäessä voittoputkeaan jatkoi LHS:n Aapo Komonen. Komonen lähti juoksuosuudelle puolen minuutin aikaerolla seuraaviin. Jokilaakson Mäkiseuran Anssi Peltola nousi K25-mäen parhaan juoksuajan turvin toiseksi. Kolmanneksi urheili LHS:n Aino Kanervala.\nK15-mäessä Urho Kanervala oli kilpailun ykkönen ja K6-mäessä voiton nappasi Korawik Saendee. K6-mäessä nähtiin hieno kamppailu, kun kisassa oli mukana ennätysmäiset 11 pikkuista mäkikotkaa.\nHS70-mäessä Nonna Laitinen ei saanut vastusta, kun Selina Kähkönen ei osallistunut juoksuosuudelle.\nLahden Urheilukeskuksen Karpalon mäistä on viimeisen kahden vuoden aikana rakentunut alueellinen harjoitus- ja kilpailukeskus. Lahteen tullaan harjoittelemaan niin Tampereelta, Helsingistä, kuin Porvoosta ja Kotkastakin. Aktiivinen toiminta, laadukas valmennus ja iloinen ilmapiiri ovat houkutelleet harrastajia mukaan myös lähipaikkakunnilta.\nKilpailusarjan isäntänä toimiva Leevi Mutru ei tällä kertaa päässyt paikalle, koska kilpaili maajoukkueleirin päätteeksi Vuokatin Aateli Race -tapahtumassa. Mutru urheili lähes sadan Vuokatin Aateli Race -kilpailijan kanssa kolmen etapin rullahiihto- ja maastojuoksukilpailussa sijalle 30.\nViimeinen Leevi Mutru Cupin osakilpailu käydään lauantaina 10.10.2020 alueleirin yhteydessä.\nKuvia ja päivän tunnelmia www.facebook.com/lahdenhiihtoseura


Selaat arkistoa kohteelle risukranssi.\nVihdoin sain parvekkeelle sen kauan haaveilemani tuolin! Olen sitä kyllä testannut, mutta muuten sen käyttö on jäänyt vähälle. Päivällä aurinko paistaa suoraan ja niin kuumasti, että nahka palaa. Aamulla ja illalla taas on vielä melko kylmä tai sitten sataa. Koskaan ei ole hyvä :) Ja jos ihan rehellisiä ollaan niin en ole vain malttanut istua alas, kun on muutakin tekemistä. Vielä, kun pitää oikein asetella ja avata tuoli joka kerta niin, että jalat mahtuvat parvekkeen sisälle sopivasti, jotta ei tarvitsisi roikotella varpuleita parvekkeen kaiteen ylitse. Olisi siinäkin näköala ohikulkijoille…\nBlogin kesäunista huolimatta täällä ollaan, mihinkään en oo karannut. Mitenkäs teillä vietellään kesää? Saa kirjoitella, tykkään lukea postia :)\nAvainsanat: DIY, kerrattu miljoonakello, kesä, parveketuoli, pieni parveke, risukranssi Kommentit pois päältä artikkelissa Parveketunnelmia


Tänään juhlitaan sananvapautta - Urjalan Sanomat\nYleinen 3.5.2019 Urjalan Ylläpito\nKansainvälistä lehdistönvapauden päivää vietetään\nmaailmanlaajuisesti 3. toukokuuta.\nSananvapautta puolustavat järjestöt kehottavat\nhallituksia ja viranomaisia huolehtimaan toimittajien turvallisuudesta ja\nvapaudesta tehdä työtään.\nSuomessa sanomalehdet korostavat sananvapauden päivänä\nrooliaan sananvapauden puolustajina ja toteuttajina sekä kansalaisten\nvaikutuskanavana ja mielipidefoorumina.\nYK:n yleiskokous julisti kansainvälisen\nlehdistönvapauden päivän vuonna 1993.\nKansainvälistä lehdistönvapauden päivää vietetään maailmanlaajuisesti 3. toukokuuta. Sananvapautta puolustavat järjestöt kehottavat hallituksia ja viranomaisia huolehtimaan toimittajien turvallisuudesta ja vapaudesta tehdä työtään.


Miten tarttua siihen, kun lukitaan sisään? – Ohjekeskus | Eagles Markets\nMiten tarttua siihen, kun lukitaan sisään?\nKaikki valuutanvaihtokauppiaat tietävät, että valuuttakaupassa on olemassa kauppamenetelmä, jota kutsutaan lock in, joka on suhteellisen riippumaton menetelmä.Tällainen kaupankäyntitapa on tapa, jolla kauppiaat voivat korjata joitakin kaupankäynnin virheitä ajoissa.Milloin sulkukauppa on tarpeen?Mennään ja katsotaan sitten tarkemmin.\nEnsinnäkin, katsotaanpa markkinoiden kehitystä. Jos tämän päivän hintasuuntaus menee ylös, kauppatilaukset saavat kiinni aallon myynti markkinoilla.Koko prosessin aikana, että useita ja yksi data signaaleja ei ole valmis ja yksi data signaali ei ole päällä, sinulla ei vain ole aikaa toimia. Tämä on paras tapa, eli lukita sijainti.Jotta myyntimarkkinat eivät yhtäkkiä kääntyisi takaisin.\nKun myyntimarkkinoiden maku on heikko ja markkinasegmentti on määritetty hintarajaksi, jokainen markkinasegmentin osa voi laskea liikkeeseen saman kokonaismäärän kaupallisia tilauksia varten.Kun nolla suljetaan, voittojärjestys suljetaan, ja toinen tilaus asettaa toisen varastosta stop tappio, odottaa, että hinta palaa toiselle puolelle segmentin.\nVoiton saavuttua uskon, että hinta on saavuttanut huipun tai pohjan.Jos haluan seurata tätä tapahtumaa uudelleen ja toimia vastakkaiseen suuntaan, haluan myös tarkoituksella lukita joitakin voittoja tarkkailua ja seurantaa varten.Kun myyntimarkkinat paranevat, ne voidaan ottaa välittömästi huomioon.Jos alkuperäinen tilanne on kannattava, sijoittajat voivat tehdä objektiivisen eron uusien vetojen mukaan jo kannattava osa.Toisin sanoen, kvantitatiivisesta muutoksesta laadulliseen muutokseen, transaktion psykologinen tila edellyttää tiettyä sosiaalista kokemusta ja analyysin ammattitaitoa, jotta sitä käytettäisiin oikein, eikä sitä, mitä tavalliset aloittelijat voivat hallita.Aloittelijat, niitä ei tarvitse käyttää, ellei heillä ole hyvä opettaja antaa heille erityisiä ohjeita.\nPosition lukituksen tarkoituksena on välttää onnettomuuksia, jotka vaarantavat vakavasti voittoja. Hyvin harvat sijoittajat voivat käyttää tällaista menetelmää erittäin hyvin. Useimmat heistä on pakko sulkea positioita välittömästi, ja sitten muuttaa kaupankäynnin strategiaa uudelleen.Yleisesti ottaen, lukitseminen varasto ei välttämättä ole ihanteellinen tapa, se on tapa ehdottaa lukita varastossa vain, kun ei ole mitään keinoa. On ehdotettu, että jokainen sijoittaja valita erilaisia ratkaisuja oman tilanteensa ja mieltymykset.\nEdellä esitetty koskee valuuttakaupan käyttöä.Kauppiaiden on tärkeää ymmärtää se.On erittäin arvokasta löytää sopiva menetelmä valuuttakauppaa varten ja soveltaa sitä käytäntöön.Sitä ei kuitenkaan ole helppo käyttää hyväksi, vaan se arvokas kokemus, joka on koottu monta kertaa käytännössä.


Talouslehdet netistä itselle tai lahjaksi - Lehtitarjouksia.com\nTalouslehdet tarjoushintaan itselle tai lahjaksi\nTalouslehdet sivulle päivitämme suosituimpien talouslehtien uusimmat lehtitarjoukset ja tilaajalahjat.\nUseimpien lehtien tarjoukset vaihtuvat kuukausittain, joten kampanjat kannattaa tarkistaa melko usein.\nKaikki alla olevat lehdet ovat tilattavissa palvelumme kautta tarjoushinnoin itselle tai lahjaksi ystävälle.\nLähes kaikista lehdistä löytyy edullisia lehtitarjouksia, joten tutustu lehtivalikoimaan ja tee lehtitilaus netissä.\nLehtitilauksen jälkeen saat tilaamasi lehdet kotiin tai työpaikalle toimitettuna ilman toimituskuluja.\nHarvard Business Review on päättäjien, johtajien ja liikemiehien oma julkaisu, jotka haluavat ylläpitää talous- ja johtamisosaamistaan. Joka numerossa ...\nFakta on esimiestyöhön, johtamiseen ja organisaatioiden kehittämiseen keskittynyt aikakauslehti. Lehden uusi slogan on: Fakta tekee sinusta paremman ...\nKiinteistö & Energia on isännöintiin, kiinteistöhuoltoon ja energia-asioihin keskittynyt ammattilehti. Kiinteistö & Energia lehden sisältöön ...\nKauppalehti on Suomen ainoa päivittäin ilmestyvä talouslehti. Se on tarjonnut ajankohtaiset talousuutiset jo vuodesta 1898 lähtien. Lehti uutisoi ...\nArvopaperi on sijoittamiseen perehtynyt aikakauslehti. Arvopaperi antaa lukijoille vinkkejä mihin juuri nyt ei kannata sijoittaa ja mihin kannattaa. ...\nTalouslehdet ovat usein hieman vahempien lukijoiden suosiossa, kuten ammattilehdet. Toki lehdillä on paljon nuoriakin lukijoita, mutta vanhempia lukijoita on kuitenkin huomattavasti enemmän.\nTalousuutiset ovat tärkeää sisältöä muun muassa aikakauslehdissä, mutta silti niille varataan tilaa vain kaksi tai kolme sivua. Sen takia taloudesta kiinnostuneet henkilöt eivät tilaa aikakauslehteä, vaan valitsevat mielummin jonkun talouslehden, josta löytyy pelkästään talouteen liittyvää sisältöä sekä tietenkin tärkeät talousuutiset.\nTalouslehtien valikoima on Suomessa melko pieni, siksi monet turvautuvat tilaamaan jonkun englanninkielisen lehden, joista löytyy todella paljon valinnanvaraa.\nSuomen suosituin talouslehti on ehdottomasti Kauppalehti, joka ilmestyy tuhansiin firmoihin Suomessa. Kauppalehti ilmestyy joka arkipäivä. Kauppalehden sisältöön kuuluu talousuutiset, tietoa poliittisista päätöksistä, tietoa yhteiskunnallisista päätöksistä ja tietoa sijoittajan markkinoista.\nKauppalehti sisältää tietenkin myös tärkeät pörssikurssit ja korkoindeksit. Talouslehdet eivät yleensä sisällä mitää tilaajalahjaa, mutta se on huomioitu lehtitilauksen hinnassa.\nLähes kaikki aikakauslehdet, jotka sisältävät tietoa taloudesta, sisältävät myös tilaajalahjan, jonka saat lehtitilauksen yhteydessä ilmaiseksi.\nTalouslehteä tilatessa on kuitenkin hyvä käyttää hyväksi edulliset lehtitarjoukset, koska silloin voi säästää useita kymppejä rahaa.\nSivustomme lehtitarjoukset ovat voimassa kuitenkin vain tilauksissa, jotka tehdään netissä, joten puhelimitse lehteä ei voi valitettavasti tilata.\nTalouslehdet voit tilata netistä joko kestotilauksena tai määräaikaisesti itselle tai lahjaksi.


Ape Escape 2 | PS2-pelit | PlayStation\nSuursuosikki Ape Escapen jalanjälkiä kulkeva huippuhauska toimintaseikkailu sisältää edeltäjäänsäkin enemmän apinairrottelua.\nValmistaudu totiseen apinairrotteluun, sillä Ape Escape 2 syöksyy PS2:een. Tämä suursuosikki Ape Escapen jalanjälkiä kulkeva huippuhauska toimintaseikkailu sisältää edeltäjäänsäkin enemmän monkey-menoa ja -meininkiä.\nNuori Hikaru on joutunut pienoiseen pulaan vietyään vahingossa professorin kehittämät älykkyyttä lisäävät Peak-Point Helmet -kypärät ilkikuristen apinoiden häkkiin (sellaistahan sattuu). Nyt Hikarun on yritettävä kaikin keinoin saada ÄÖ-huumassa olevat apinat hallintaansa, ennen kuin käy kalpaten.\nKädelliskolonnaa johtaa katala Specter, joka yhdessä villin viisikkonsa kanssa palaa halusta orjuuttaa ihmisrotu ja ottaa maailma valtaansa. (Mistähän idea on peräisin?) Varusteinasi vain aivot, verkko ja joitakin näppäriä aseita sinun on nuoren Hikarun hahmossa estettävä apinakapina. Edetessäsi saat lisää antiapina-aseita, kuten vesipistooleja, mailoja, vanteita ja upean uuden banaanibumerangin, joilla teet tyhjäksi anarkististen apinoiden aikeet.\nLöydät karkurit helposti, sillä uusinta muotia olevien päähineiden lisäksi uusälykkäät apinat ovat ryhtyneet siveiksi ja hankkineet trendikkäät housut. Mitä tyylitaitureita ne ovatkaan! Pelin (karvainen) peukalosääntö on kuitenkin iskeä ensin ja tarkistaa pökien koko vasta sitten.\nKun olet oppinut ajamaan apinat ansaan ja liikkumaan valloittavan värikkäissä ympäristöissä, voit keskittyä keräämään lisäpisteitä. Peliin on piilotettu Gotcha Chip -merkkejä. Kun keräät niitä kymmenen, pääset käsiksi minipeleihin, joita ovat esimerkiksi apinafutis (Monkey Football), apinatanssi (Monkey Dance) ja apinakiipeily (Monkey Climb).\nKun tutkittavana on 20 laajaa tasoa, kuten shaolin-temppeli, rantalomapaikka ja jopa kuuasema, Ape Escape 2 pitää varmasti otteessaan alusta loppuun asti. Jos janoat lisää, voit pelata pelin läpi uudelleen, jolloin mukana on uusia alueita ja uusia aseita. Ja jos sekään ei vielä riitä tyydyttämään makean monkey-menon nälkääsi, ota hahmoksesi Hikarun serkku, alkuperäisen pelin sankari Spike. Kahden pelaajan tilassa voit brassailla banaaniaivojen pyydystystaidoillasi kavereidesi silmien edessä.\nApe Escape 2 on komea kakkososa ja itsessäänkin sähäkkä peli, johon on helppo hypätä mukaan mutta joka ei päästä otteestaan. Tekeminen ei koskaan lopu kesken, ja kaikki sekä näyttää että kuulostaa upealta. Apinoiden ahdistelu ei ole koskaan ollut näin hauskaa, ja itse pelaaminen on intuitiivista ja palkitsevaa. Lapset mieltyvät pelin hellyttävään grafiikkaan ja yksinkertaisuuteen, mutta peli sopii ehdottomasti koko perheelle.\nMonta hienoa minipeliä, kuten apinafutis (Monkey Football), apinatanssi (Dance Monkey Dance) ja apinakiipeily (Monkey Climber)\nAvattavana uusia kulkuneuvoja, kuten moottorikelkka ja sukellusvene\nNäytä apinoille pitkää nenää - kokeile Ape Escape 2:n uutta asetta: banaanibumerangia.